title: Samuel Werner von Troil

text: Von Troilista tuli Suomen keisarillisen Senaatin talousosaston varapuheenjohtaja vuosiksi 1885–1891. Liberaaleihin kuuluneena hän puolusti Suomen perustuslaillista lainsäädäntöjärjestystä ja erosi senaatista protestiksi postimanifestista 1890 alkaneelle muutokselle


title: Samuel Werner von Troil

text: Von Troilin puoliso vuodesta 1858 oli vapaaherratar Charlotta Emelina von Troil (k. 1911).


title: Ben Webster (jalkapalloilija)

text: Ben Webster (s. 28. maaliskuuta 1986 Alnwick, Northumberland, Englanti) on englantilainen jalkapalloilija, pelipaikaltaan puolustava keskikenttäpelaaja.


title: Ben Webster (jalkapalloilija)

text: Webster on Newcastle Unitedin kasvatti. Hän pelasi juniorivuosinaan myös Englannin poikamaajoukkueissa. Newcastle Unitedissa hän nousi kuitenkin vain reservijoukkueeseen. Lähdettyään seurasta Webster pelasi ruotsalaisessa Västeråsissa Superettania ja 1. divisioonaa sekä kotiseudullaan Newcastle Blue Starin ja Alnwick Townin alasarjajoukkueissa.


title: Ben Webster (jalkapalloilija)

text: Helmikuussa 2010 Webster teki kaksivuotisen sopimuksen suomalaisen Myllykosken Pallon kanssa. Kaudella 2009 hän pelasi 20 Veikkausliigan ottelussa. Kaudella 2010 hän ei ehtinyt pelata otteluakaan, sillä osapuolet purkivat sopimuksensa huhtikuussa Websteriä pitkään vaivanneen polvivamman vuoksi.


title: Einari Kurittu

text: Perttu Einari Kurittu (s. 27. syyskuuta 1989 Kouvola) on suomalainen jalkapalloilija, joka edustaa Kakkosessa pelaavaa FC Viikinkejä. Hän on pelipaikaltaan hyökkääjä.


title: Einari Kurittu

text: C-junioreihin asti Kurittu pelasi FC Kuusankoskessa, josta hän siirtyi B-juniori-ikäisenä Myllykosken Palloon. Ensiesiintymisensä Veikkausliigassa hän teki 17. elokuuta 2008 ottelussa Rovaniemen Palloseuraa vastaan. Vuosina 2008–2010 hän pelasi liigassa yhteensä yksitoista ottelua.


title: Einari Kurittu

text: Vuonna 2010 Kurittu pelasi myös Eurooppa-liigan karsinnoissa. Hän esiintyi MyPan ohella lainasopimuksella alemmilla sarjatasoilla Kotkan Työväen Palloilijoissa, Mikkelin Palloilijoissa ja FC Kuusankoskessa.


title: Einari Kurittu

text: Kaudeksi 2011 Kurittu siirtyi PK-35:n joukkueeseen. Vuonna 2012 hän pelasi Kakkosessa Järvenpään Palloseurassa, jossa teki kauden aikana 24 maalia. Joulukuussa 2012 Kurittu teki sopimuksen porilaisen FC Jazzin kanssa, josta palasi takaisin Järvenpäähän kauden 2013 jälkeen.


title: HMS Dainty (H53)

text: HMS Dainty (viirinumero H53) oli Britannian Kuninkaallisen laivaston D-luokan hävittäjä, joka palveli maailmansotien välillä ja toisessa maailmansodassa.


title: HMS Dainty (H53)

text: Alus tilattiin 2. helmikuuta 1931 Fairfield Shipbuilding and Engineering Companyltä osana vuoden 1930 laivasto-ohjelmaa. Sen köli laskettiin 20. huhtikuuta 1931 ja alus laskettiin vesille 7. heinäkuuta 1932. Alus valmistui vielä samana vuonna 22. joulukuuta ja se otettiin palvelukseen 3. tammikuuta 1933. Aluksen tarjoukseen perustuneet valmistuskustannukset olivat 229378 puntaa ilman Amiraliteetin toimittamia ase- ja viestijärjestelmiä.


title: HMS Dainty (H53)

text: "HMS Dainty" liitettiin palvelukseen otettaessa Välimeren laivastoon. Aluksen vietettyä jonkin aikaa palveluksessa se siirrettiin telakalle huollettavaksi. Sen palatessa palvelukseen 1934 se siirrettiin Kiinan asemalle, missä se palvelikin aina vuoteen 1939 saakka lukuun ottamatta yhdeksää kuukautta 1935-1936, jolloin se partioi Punaisella merellä Italian hyökättyä Etiopiaan.


title: HMS Dainty (H53)

text: Sodan uhan kasvaessa "HMS Dainty" siirrettiin Välimeren laivastoon ja se saapui 30. syyskuuta 1939 Aleksandriaan. Alus etsi akselivaltojen aluksia Välimereltä vuoden loppuun, jolloin se siirrettiin telakalle Maltalle.


title: HMS Dainty (H53)

text: "HMS Dainty" siirrettiin palvelukseen palatessa Freetowniin 2. Hävittäjäviirikköön, jonka mukana se etsi saksalaisia saarronmurtajia eteläiseltä Atlantilta. Alus palasi maaliskuussa Välimeren laivastoon. Se otettiin 21. huhtikuuta telakalle Maltalla.


title: HMS Dainty (H53)

text: "HMS Dainty" palasi palvelukseen kesäkuussa, jolloin se liitettiin 10. Hävittäjälaivueeseen.


title: HMS Dainty (H53)

text: "HMS Dainty" pelasti 12. kesäkuuta Kreetan taisteluissa uponneen risteilijä "HMS Calypson" eloonjääneitä. Alus suojasi yhdessä "HMS Decoyn", "HMS Hastyn" ja "HMAS Stuartin" kanssa taistelulaiva "Lorrainea" ja 2. Risteilijäviirikköä Bardian pommitukseen.


title: HMS Dainty (H53)

text: "HMS Dainty" upotti 29. kesäkuuta Italian laivaston sukellusvene "Uebi Scebellin" ja se otti osaa 9. heinäkuuta Calabrian taisteluun.


title: HMS Dainty (H53)

text: "HMS Dainty" ja "HMS Hasty" joutuivat 24. helmikuuta 1941 matalalla lentäneen Saksan ilmavoimien Heinkel He 111 -pommikoneen yllättämäksi, jolloin alukseen osui 450 kilon pommi. Pommi räjähti kapteenin hytissä, mikä aiheutti ammusvaraston räjähdykseen johtaneen tulipalon. Aluksen upotessa sai surmansa 16 ja haavoittui 18 miehistön jäsentä.


title: HMS Dainty

text: HMS Dainty on ollut neljän Britannian Kuninkaallisen laivaston aluksen nimenä.


title: Athlon II

text: Athlon II on kuluttajakäyttöön tarkoitettu AMD:n suoritinmalli, joka julkaistiin vuonna 2009. Moniytiminen suoritin on valmistettu 45 nm -tekniikalla ja perustuu AMD:n AMD K10-arkkitehtuuriin.


title: Athlon II

text: Athlon II -suorittimia valmistetaan 2-, 3- ja 4-ytimisinä versioina. Suoritinta valmistetaan AM3-kantaisena ja se sopii myös useimpiin AM2+-kantaisiin emolevyihin.


title: Athlon II

text: Suoritin sisältää pääosin samat ominaisuudet kuin Phenom II -suoritin. Suurin ero on kuitenkin L3-välimuistin puuttuminen Athlon II:sta, jota kompensoidaan 2-ytimisessä mallissa suuremmalla L2-välimuistilla, jota on kasvatettu 512 Kt:sta 1 Mt per ydin. 2-ytimiset Athlon II -suorittimet on tehty alun perin 2-ytimisiksi, kun 2-ytimiset Phenom II -suorittimet perustuvat 4-ytimisiin aihioihin, joissa osa ytimistä on kytketty pois käytöstä. Tämän takia 2-ytimisten Athlon II -suorittimien virrankulutus on verrattaen alhainen.


title: Svinhufvud af Qvalstad

text: Svinhufvud af Qvalstad on Ruotsista peräisin oleva, myös Suomessa vaikuttanut aatelissuku. Tunnetuin sukuun kuuluneista lienee Suomen tasavallan kolmas presidentti Pehr Evind Svinhufvud. Suku elää nykyään ainoastaan Suomessa.


title: Svinhufvud af Qvalstad

text: Suku on lähtöisin Ruotsin Taalainmaalta. Suvun varhaisin nimeltä tunnettu esi-isä on ensi kerran vuonna 1528 mainittu vuorimies Peder Sjurdsson, joka asui Stora Kopparbergin pitäjän Främbyn kylässä. Hänen pojanpoikansa, vouti ja kihlakunnantuomari Peder (Per) Hansson (k. 1576) sai tiettävästi vuonna 1574 kuningas Juhana III:lta aateliskirjeen, johon kuului kuva vaakunasta. Peder Hansson oli äitinsä puolelta sukua keskiaikaiselle taalainmaalaiselle Svinhufvud-suvulle. Hänen poikansa asettui asumaan Östunan pitäjässä Uplannissa sijainneeseen Kvalstaan (aiemmin Qvalstad).


title: Svinhufvud af Qvalstad

text: Suku merkittiin Ruotsin ritarihuoneeseen vuonna 1627, ja se sai arvonnassa numeron 117, joka on myöhemmin vaihdettu numeroon 145. Suvun nimeksi merkittiin Swinehufwudh sukuvaakunassa olleen villisian päätä esittäneen kuvan mukaan. Nimeen lisättiin myöhemmin "af Qvalstad" erotukseksi toisesta aateloidusta Svinhufvud-suvusta. Tämä toinen suku, joka myös oli naislinjalta sukua keskiaikaiselle Svinhufvud-suvulle, otti vuonna 1633 nimen Svinhufvud i Westergötland.


title: Svinhufvud af Qvalstad

text: Svinhufvudin sotilassuvun kotikartanoksi Ruotsissa vakiintui 1600-luvulla Upplannin Qvalstad. Suomessa suku vaikutti 1720-luvulta 1860-luvulle Sääksmäen Rapolan kartanossa, jonka haltijaksi Ruotsin armeijassa palvellut luutnantti Pehr Gustaf Svinhufvud (1696–1732) tuli avioliiton kautta. Hän muutti kartanoon kotivävyksi Isonvihan jälkeen. Hänen poikansa, vänrikki Johan Gustaf Svinhufvud (1728–1786) kohensi kartanon uudenaikaiseksi suurtilaksi. Johan Gustafin poika, vänrikki Pehr Svinhufvud (1772–1846) omistautui myös lyhyen sotilasuran jälkeen tarmokkaasti kartanon hoidolle. Hänen ajaltaan on Rapolan nykyinen, vuonna 1813 rakennettu päärakennus.


title: Svinhufvud af Qvalstad

text: Svinhufvudin suku korotettiin vuonna 1778 Ruotsin aatelin toiseen luokkaan eli ritaristoon. Suomeen siirtyneen suvun edustajia ei ole vuoden 1809 jälkeen asunut Ruotsissa. Suku merkittiin Suomen ritarihuoneeseen sen järjestäytymisen yhteydessä vuonna 1818 aatelisena sukuna numero 7. Koska Svinhufvudin suku katsotaan aateloidun vuonna 1574, se on Suomen aatelissuvuista neljänneksi vanhin. Vanhempia ovat vain Carpelan, Blåfield ja Creutz.


title: Svinhufvud af Qvalstad

text:
Pehr Svinhufvudin poika Per Gustaf Svinhufvud (1804–1866) opiskeli Turussa lakia ja toimi vuodesta 1830 Kymenkartanon, sittemmin Mikkelin lääninhallituksen virkamiehenä, vuodesta 1838 lääninkamreerina aluksi Heinolassa, sitten Mikkelissä, mutta viljeli virkansa ohella myös kotitilaansa Rapolassa rakennuttaen muun muassa 1850–1860-luvuilla kartanoon sen nykyisen, lähes 70 metriä pitkän kivinavetan. Hänen poikansa Pehr Gustaf Svinhufvud (1836–1863) valitsi merimiehen uran ja matkusti merikapteenina aina Itä-Intiaan ja Bengaliin asti. Hän hukkui haaksirikossa Kreikan vesillä vuonna 1863 vain 27-vuotiaana.
Pehr Gustaf Svinhufvudin poika Pehr Evind Svinhufvud (1861–1944) syntyi Rapolassa, missä isän kuoleman jälkeen lapsia kasvatti isoisä Per Gustaf Svinhufvud. Tämän kuoltua vuonna 1866 velkoihin ajautunut kartano myytiin, ja perhe muutti Helsinkiin, eikä P. E. Svinhufvud palannut Rapolaan ennen kuin vuonna 1932 ollessaan jo tasavallan presidentti. Vuodesta 1908 kuolemaansa saakka hän asui Luumäen Kotkaniemen kartanossa, jonka oli hankkinut omistukseensa ollessaan Lappeen kihlakunnan tuomarina. Hänen jälkeensä Kotkaniemeä viljeli vuosina 1953–1969 poika Veikko Svinhufvud (1908–1969), joka oli koulutukseltaan metsänhoitaja ja toimi myös kansanedustajana.


title: Systemaattinen kirjallisuuskatsaus

text: Systemaattinen kirjallisuuskatsaus on tieteellinen tutkimusmenetelmä. Se on oleellisen kirjallisuuden ja tutkimusten otannallinen esittely, joka keskittyy yhteen kysymykseen jolla pyritään tunnistamaan, löytämään, valitsemaan ja syntetisoimaan kaikki kyseenomaiseen kysymykseen liittyvä korkealaatuinen oleellinen todistusaineisto jo aiemmin tuotetusta tiedosta.


title: Systemaattinen kirjallisuuskatsaus

text: Systemaattisen katsauksen sekä sen arvioinnin ja soveltamisen ymmärtämisestä on tullut muun muassa terveydenhuoltoalan ammattilaisille välttämätöntä.


title: Systemaattinen kirjallisuuskatsaus

text: Systemaattisen katsauksen yhteydessä voidaan tehdä meta-analyysi. Siinä tilastollisin menetelmin yhdistetään aiempien määrällisten tutkimusten tulokset uudeksi tilastolliseksi tulokseksi, joka näin perustuu yhtä suureen aineistoon kuin aiemmat tutkimukset yhteensä ja on siten luotettavampi.


title: JAKK

text: JAKK on Jalasjärven kunnan omistama valtakunnallinen aikuiskoulutuskeskus. Jalasjärven lisäksi toimintaa on 5 paikkakunnalla: Jyväskylässä, Oulussa, Porissa, Tampereella, Turussa ja Vaasassa. Koulutusaloja ovat autoala, kuljetus-logistiikka ja rakentaminen. JAKK on perustettu vuonna 1959. 1960-luvun lopussa tapahtui erikoistuminen autoalalle. Vuosien kuluessa kurssit ja koulutusalat lisääntyivät. Kurssikeskus JAKKista tuli vuonna 1971, ammatilliseksi aikuiskoulutuskeskukseksi se muuttui vuonna 1991.


title: Nuttin’ But Stringz

text:
Nuttin' But Stringz, N.B.S on viulistiveljesten Damien ja Tourie Escobar muodostama yhtye. He ovat kotoisin Jamaikalta, Queensista. Tyylilaji on sekoitus klassista musiikkia, hip-hoppia, jazzia ja RnB:tä.
Nuttin but stringz ponnahti pinnalle kolmannen tuotantokauden America's Got Talentissa New Yorkissa.
N.B.S on julkaissut yhden albumin, jonka nimi on "Struggle From The Subway To The Charts". Albumi julkaistiin vuonna 2006.


title: Tekhne

text: Tekhne () on kreikankielinen sana, joka tarkoittaa taitoa tai sovellettua tiedettä. Filosofisena, tietoteoreettisena terminä sillä viitataan tiedon (erityisesti epistēmē) käytännölliseen sovellukseen. "Tekhne" on rationaalinen menetelmä, joka liittyy esineiden valmistamiseen tai jonkun päämäärän saavuttamiseen. "Tekhne" muistuttaa "epistemeä" siinä, että kumpaankin liittyy tietoa periaatteista, mutta ne eroavat toisistaan siinä, että "tekhnessä" aikomuksena on valmistaminen tai tekeminen, ei tasapuolinen ymmärtäminen.


title: Tekhne

text: Kreikkalaisille "tekhne" tarkoitti kaikkia käden taitoja, kuten lääketiede ja musiikki. Toisaalta sana kytkeytyi ajatukseen siitä, ettei herrasmies työskentele käsillään. Tämän vuoksi se sopi vain alemmille yhteiskuntaluokille, kun taas ylemmät yhteiskuntaluokat harjoittivat ”vapaiden miesten” vapaita taiteita.


title: Tekhne

text: Platon kirjoitti "Valtiossa", että "tekhne" edusti (taiteen tai käsityön merkityksessä) uhkaa rauhalle, järjestykselle ja hyvälle hallinnolle, jonka perustana toimi sen sijaan filosofien taito, tieto ideoista. Aristoteles katsoi "tekhnen" edustavan ihmisen harjoittamaa luonnon epätäydellistä jäljittelyä.


title: Tekhne

text: Termiä "tekhne" on käytetty filosofisessa diskurssissa erotuksena taiteista (tai "poiesiksestä"). Joskus "tekhnen" on katsottu edustavan tiedon lineaarista, narratiivista esitystä ja "poiesiksen" tiedon dynaamista esitystä.


title: Lilla Edet

text: Lilla Edet on taajama Länsi-Götanmaan läänissä Länsi-Götanmaan maakunnassa Ruotsissa. Se on Lilla Edetin kunnan keskustaajama. Vuonna 2000 asukkaita taajamassa oli 4 910. Lilla Edetissä asuu myös paljon suomalaisia.


title: Lilla Edet

text: Lilla Edet sijaitsee noin 22 kilometrin päässä Trollhättanista ja 54 kilometriä pohjoiseen Göteborgista.


title: Yritysopas

text: Suomen Yritysopas on yrityshakupalvelu, josta löytyvät suomalaisten yrityksien ja yhteisöjen yhteystiedot ja palvelut. Vuonna 2000 avattu Yritysopas oli ensimmäinen Opasmedian julkaisema palvelu.


title: Yritysopas

text: Oppaan tietokanta perustuu sekä Suomen Asiakastieto Oy:n yritysrekisteriin että palvelun tuottajan omaan tietokantaan. Yritysopas sisältää yli 260 000 yrityksen tiedot, jotka perustuvat julkisiin rekistereihin (PRH ja Verohallinto).


title: Yritysopas

text: Yritystietojen hakeminen on ilmaista. Yritysopas oli ensimmäinen yrityshakupalvelu, jossa hakeminen tapahtuu yhden hakukentän avulla. Hakukenttään kirjoitettua tietoa tulkitsee suomen kielellä toimiva Älyhaku-järjestelmä.


title: Yritysopas

text: Yritykset saavat oppaaseen näkyviin ilmaiseksi esille toimialan, osoitteen ja tärkeimmät yhteystiedot. Yritykset voivat myös ostaa lisänäkyvyyttä, johon saa esimerkiksi kuvia, kartan ja hakusanoja.


title: Lödöse

text: Lödöse (myös Gamla Lödöse, Gamlöse eli Gammelös) on taajama Lilla Edetin kunnassa, Länsi-Götanmaan läänissä Länsi-Götanmaan maakunnassa Ruotsissa. Siellä oli 1 265 asukasta vuonna 2005. Lödöse sijaitsee 40 kilometriä pohjoiseen Göteborgista.


title: Lödöse

text: Noin vuonna 1000 Lödöse oli tärkeä kauppapaikka Götajoen varrella. Se oli Ruotsin portti länteen. Lödösen asukkaat muuttivat Göteborgiin 1400-luvulla, jonka jälkeen Lödöse jäi pieneksi kyläksi. Lödöse on ollut myös kaupunki, mutta se lakkautettiin jo ennen vuoden 1862 kunnallislakien voimaanastumista. Niinpä sitä ei yleensä luetakaan Ruotsin kaupunkien joukkoon.


title: Lödöse

text: Lödöse Museum avattiin 1996.


title: Ada (Michigan)

text: Ada Township on kunta ("civil township") Kentin piirikunnassa Michiganissa, Yhdysvalloissa. Vuoden 2000 väestönlaskennassa sen asukasmäärä oli 9 882. Kaupungin pinta-ala on 95,9 km², josta 2,5 km² on vettä. Kaupungin perusti vuonna 1821 Rix Robinson, alueelle saapunut uudisasukas.


title: Ada (Michigan)

text: Vuoden 2000 väestönlaskennassa 32,6% asukkaista oli alle 18-vuotiaita, 5,4% 18–24, 27,6% 25–44, 27,3% 45–64 ja 7,1% yli 64-vuoaitaita. Asukkaiden keski-ikä oli 33.


title: Kentin piirikunta (Michigan)

text: Kentin piirikunta on Michiganissa Yhdysvalloissa sijaitseva piirikunta. Piirikunta perustettiin vuonna 1831. Sen pääkaupunki on Grand Rapids. Alue on nimetty newyorkilaisen James Kentin mukaan.


title: Kentin piirikunta (Michigan)

text: Piirikunnan asukasluku oli vuoden 2010 väestönlaskennassa 602 622. Piirikunnan mediaani-ikä oli tuolloin 34,4 vuotta. Alueen pinta-ala on 2 258 km², josta on vettä 41 km².


title: Nol (Ruotsi)

text: Nol on rautatiepaikkakunta Alen kunnassa, Länsi-Götanmaan läänissä ja Länsi-Götanmaan maakunnassa Ruotsissa. Nol sijaitsee E45:n ja rautatien vieressä Götajoen varrella. Nolista Göteborgiin on matkaa 25 kilometriä. Nol on nykyään kasvanut yhteen Nödingen ja Alaforsin kanssa, joten ne lasketaankin nykyään Nödinge-Nolin taajamaksi.


title: Nol (Ruotsi)

text: Nolin rautatieasema avattiin liikenteelle 1877. Vuonna 1914 aloitti Tudorin patterituotanto, jonka 1999 lopetettiin. Nolissa on myös petrokeminen tuotanto, kuten Axel Christiernsson AB, joka valmistaa rasvaa Pohjois-Euroopan suurimmassa tehtaassa. Neste Oxo (nyt Perstorp Oxo) joka valmistaa pehmennysaineita plastiikalle on ostanut Polyester AB:n, joka päästi vaarallisia kemikalisia aineita Götajokeen.


title: Skepplanda

text: Skepplanda on taajama Alen kunnassa Länsi-Götanmaan läänissä Länsi-Götanmaan maakunnassa Ruotsissa. Vuonna 2005 siellä oli 1 869 asukasta.


title: Pre-Dorsetin kulttuuri

text: Pre-Dorsetin kulttuuri ("Esi-Dorsetin kulttuuri", "esidorsetilaiset") oli Kanadan Arktisilla saarilla ja pohjoisosissa syntynyt paleoeskimojen kulttuuri, josta kehittyi myöhemmin Dorsetin kulttuuri. Esidorsetilaiset käyttivät poraa toisin kuin dorsetilaiset, ja moni muukin esidorsetin kulttuurin piirre jäi myöhemmästä Dorsetin kulttuurista pois.


title: Pre-Dorsetin kulttuuri

text: Esidorsetilaiseen kulttuuriin kuului mm. vuolukivisiä lamppuja, liuskeesta hiottuja veitsiä, poria, mikroteriä, uurtimia ja kaapimia. Käytössä oli erilaisia kalastuskeihäitä, harppunoita, luusta tehtyjä nuolenkärkiä ja koiranluita. Asunnossa poltettiin litteän kiven päällä rasvaa. Talot muistuttivat Independence I:n taloja kivilaattaväliseinineen.


title: Pre-Dorsetin kulttuuri

text: Esi-Dorsetin kulttuuri vallitsi ehkä 2500/2000–800/500 eaa. Esidorsetilainen aika alkoi 4000, varmemmin 3800 v sitten. Esi-Dorsetin kulttuuri esiintyi Pohjois-Kanadassa ja Arktisilla saarilla ulottuen Ellesmerensaarilta Banksin ja Victoriansaarille ja Keski-Labradoriin.


title: Pre-Dorsetin kulttuuri

text: Varhaiset paleoeskimot jakautuivat moniin ryhmiin, eikä osata varmasti sanoa missä asuvat paleoeskimot synnyttivät Dorsetin kulttuuria edeltäneen Pre-Dorsetin kulttuurin. Pre-Dorsetin kulttuuri oli varhainen arktinen pientyökalukulttuuri, jollaisia olivat myös Alaskan Denbighin kulttuuri ja Pohjois-Grönlannin Independencen vuonosta löydetty kulttuuri. Dorsetin edeltäjäkulttuurin alkukulttuuriksi on myös väitetty Etelä-Grönlannin Saqqaqia ja joskus myös Independence I:täkin, vaikka ne ovat todennäköisemmin Pre-Dorsetille rinnakkaisia. Näillä varhaisemmilla kulttuureilla oli jousi ja nuoli, mutta niiden käyttö unohtui luultavasti sen takia, ettei niitä ei tarvittu vesipyynnissä.


title: Pre-Dorsetin kulttuuri

text: Esidorsetilaiset levisivät 3000 vuotta sitten Kanadan rannikolta etelään tundralla aina havumetsien rajalle asti. Niinpä alkujaan Siperiasta Alaskan kautta saapunut Dorsetin edeltäjäkulttuuri lienee ollut Dorsetin kulttuurin välitön edeltäjä. Siirtyminen esidorsetin ja Sarqaqin kulttuurista myöhempään Dorsetin kulttuuriin saattoi olla asteittainen, ja tapahtua 2900-2500 eaa. Toisten mielestä kulttuuri muuttui äkisti. Lisäksi Etelä-Labradorissa ja Newfoundlandissa esiintyi Esi-Dorsetin ja Dorsetin kulttuurinen vaihtumisaikoihin "Groswaterin Dorsetin kulttuuri". Varsinainen Dorsetin kulttuuri ilmestyi Baffinin saarille ja Labradoriin noin 2700-2600 v sitten.


title: Pre-Dorsetin kulttuuri

text: Pre-Dorsetin kulttuuri ja alueelle Alaskasta noin 1000 jaa. alkaen levinnyt eskimojen Thulen kulttuuri tunsivat vastoin Dorsetin kulttuuria poran.


title: Diego Sanchez

text: Diego Sanchez, lempinimeltään "Dream", on yhdysvaltalainen vapaaottelija, joka ottelee UFC:n välisarjassa.


title: Diego Sanchez

text: Sanchez harrasti painia high schoolissaan New Mexicossa ennen kuin aloitti vapaaottelun. Hän liittyi Jackson's Submission Fighting -ryhmään ja vapaaotteludebyyttinsä hän teki King of the Cage -vapaaottelusarjassa vuonna 2002. Myöhemmin hänestä tuli siellä välisarjan mestari.


title: Diego Sanchez

text: Hän pääsi mukaan UFC:n Ultimate Fighter -realitysarjaan keskisarjalaisena ja voitti keskisarjalaisten osalta turnauksen. Hän kohtasi loppuottelussa Kenny Florianin, jonka hän voitti teknisellä tyrmäyksellä. Myöhemmin hän tiputti painonsa keskisarjasta kevyeen sarjaan, jossa ottelee nykyään.


title: Diego Sanchez

text: Hän on kohdannut monia kovan luokan ottelijoita, muun muassa Joe Stevensonin, Kenny Florianin ja Clay Guidan. Sanchezin ottelusaldo on tällä hetkellä 25 voittoa ja seitsemän häviötä. Diego on myös kutsunut itseään nimellä "Nightmare" eli painajainen.


title: Diego Sanchez

text:
Sanchezilla on todella hyvät painitaidot ja hänellä on musta vyö gaidojutsussa, sekä ruskea vyö brasilialaisessa jujutsussa. Hänen alasvienti- ja lukotustaidot ovat todella hyvät ja niihin hän luottaa. Hänen ottelutaktiikkaan kuuluu siis mattoonvienti ja siellä lukotus tai tyrmäys.
Diegon pystyottelutaidot ovat myös kehittyneet todella paljon vuosien varrella.


title: Diego Sanchez

text: Diego kohtasi BJ Pennin kevyensarjan mestaruudesta 12. joulukuuta 2009, mutta hävisi kyseisen ottelun.


title: Göta (Lilla Edet)

text: Göta on pieni ruotsalainen taajama Lilla Edetin kunnassa Länsi-Götanmaan lääniissä. Taajama sijaitsee Götajoen rannalla pari kilometriä kuntakeskuksesta etelään, noin 50 km Göteborgin pohjoispuolella. Asukasluku vuonna 2010 oli 920. Ennen kuin rautatie vedettiin sinne 1906, paikan nimi oli Haneström.


title: Janel Parrish

text: Janel Meilani Parrish (s. 30. lokakuuta 1988 Oahu, Havaiji) on yhdysvaltalainen näyttelijä ja laulaja. Hän on näytellyt muun muassa elokuvassa "" ja pienessä roolissa televisiosarjassa "Heroes". Hänet tunnetaan myös roolistaan yhdysvaltalaisessa televisiosarjassa "Valehtelevat viettelijät", jossa hän esittää Mona Vanderwaalia.


title: Janel Parrish

text: Parrish syntyi ja kasvoi Oahun saarella Havaijilla. Hänen isänsä Mark Parrish on eurooppalaista sukujuurta ja äiti Joanne kiinalaista syntyperää. Parrish kävi koulunsa Moanalua Elementary ja Middle Schoolissa.


title: Janel Parrish

text: Parrish saavutti kuuluisuutta jo nuorena voitettuaan useita kotikaupunkinsa kykykilpailuja, ja on harrastanut teatteria, laulamista sekä tanssia pienestä asti. Hän debytoi Broadwaylla jo lapsena nuoren Cosetten roolissa "Les Misérables" -musikaalissa. Myöhemmin hän esiintyi muutamissa muissa teatterituotannoissa Havaijilla, kuten "To Kill A Mockingbird" (1998). Ensimmäisen televisioroolinsa Parrish sai 11-vuotiaana amerikkalaisesta minisarjasta "". Hän esiintyi myös parissa "Baywatchin" jaksossa. Disneyn live-TV-näytelmässä "Geppetto" hän tulkitsi Pinocchion inkarnaatiota. Lisäksi Parrish vieraili lyhytikäisessä tilannekomediasarjassa "The O'Keefes". Siitä lähtien hän vieraili useissa televisiosarjoissa, kuten "Bernie Mac Show", "Zoey 101", "O.C." ja "Havaiji 5-0".


title: Janel Parrish

text: Vuonna 2007 Parrish sai ensimmäisen ison roolinsa Jadena elokuvassa "". Hän näytteli myös muun muassa Lanaa elokuvassa "Annetaan palaa!" (2009) sekä Vickiä elokuvassa "April Showers". Vuodesta 2010 lähtien Parrish on esittänyt sivuroolia Mona Vanderwaalina nuorten jännityssarjassa "Valehtelevat viettelijät". Vuonna 2012 hän näytteli komediaelokuvassa "Celeste & Jesse – aina yhdessä".


title: Janel Parrish

text: Janel Parrish on myös laulaja. Hän aloitti pianonsoiton kuusivuotiaana ja osallistui vuonna 2003 "Star Search" -laulukilpailuun, jossa hän esitti kappaleen ”On My Own”. Tuomarit pitivät häntä lahjakkaana, mutta hän ei päässyt finaaleihin asti. Parrish alkoi kirjoittaa itse musiikkia ja lauloi ensimmäisen itse kirjoittamansa singlen ”Rainy Day” "Bratz"-elokuvan soundtrackille. Hän on esiintynyt myös muutamien muiden elokuvien soundtrackeillä.


title: Janel Parrish

text: Vuonna 2013 Parrish voitti Teen Choice -palkinnon kategoriassa “Paras tv-pahis”. Parrish esiintyi tanssikilpailuohjelmassa "Dancing with the Stars" vuonna 2014. Hän sijoittui kisassa parinsa kanssa kolmanneksi.


title: Paasikivi (täsmennyssivu)

text: Paasikivi voi viitata seuraaviin:


title: Alaskan varhaiset arktiset kulttuurit

text: Alaskan varhaiset arktiset kulttuurit olivat metsästäjä-keräilijäryhmien luomia pyyntikulttuureja, jotka saattoivat alkaa jo yli 25 000 vuotta ihmisen saavuttua Beringiaan, jonka itäosa Alaska on. Viimeistään noin 14 000 vuotta paleointiaanien perinne levittäytyi Alaskaan, ja myöhemmin luultavasti eri kansojen luoma varhainen mikroteriä valmistanut NAMANT-perinne. Ajan kuluessa Alaskan alueelle saapui ja/tai siellä syntyi itäsiperialaisten, na-dene-kansojen, aleuttien ja eskimoiden esi-isien kulttuureja. Noin 2500–2000 eaa. Alaskassa nousi paleoeskimojen Denbighin kulttuuri, joka levisi itään Kanadan pohjoisosiin muuntuen siellä paikalliseksi kulttuuriksi. Tämän jälkeen Alaskaan syntyi vaihteleva määrä kulttuureja. Alaskaan antoivat vaikutteita sekä eteläiset intiaanien kulttuurit, että Aasian kulttuurit. Eskimoiden Thulen kulttuuri syntyi Alaskan pohjoisosissa joskus 500–1000 eaa. leviten nopeasti itään.


title: Alaskan varhaiset arktiset kulttuurit

text: Löydökset Alaskan varhaisimmista asukkaista ovat melkoisen vaillinaisia ja hajanaisia. Ihmiset saattoivat muuttaa pohjoiseen Siperiaan asumaan viimeistään 25 000 vuotta sitten, ja varhaisia mikroteriä tehneen NAMANT-kulttuurin ihmisiä asui Siperian ja Alaskan välisillä Aleuteilla luultavasti jo 25 000–5000 eaa. Itä-Alaskan Yukonin Old Crow Flatsissa asuttiin ehkä jo 27 000 vuotta sitten.


title: Alaskan varhaiset arktiset kulttuurit

text: Intiaanien esi-isät saapuivat Alaskaan viimeistään jääkauden lämpimän vaiheen alussa ennen vuotta 13 500 eaa..


title: Alaskan varhaiset arktiset kulttuurit

text:
Vanhin eskimoihin liittyvänä pidetty niin sanottu paleoarktinen perinne oli noin 9500–5500 eaa. eli 11 500–7500 vuotta sitten. Tämän kulttuurin löydökset ovat kuitenkin epämääräisiä. Kulttuuriin liitetään mm mikrosäleytimet, ottimella varustetut kiviraaka-aineen kappaleet joista lyötiin irti pieniä teriä.
Paleoarktine kulttuuri liitettään joihinkin Itä-Siperian myöhäispaloeliittisiin perinteisiin.


title: Alaskan varhaiset arktiset kulttuurit

text: Varhaisia Aleuttien merinisäkkäiden pyyntiin liittyviä löytöpaikkoja ovat yli 7000 vuotta vanha Anangula ja noin 15 000 v vanha Onion Portage. Alaskassa varhaisin mikroliittiperinne oli NAMANT. Alaskaan syntyi monenlaisia pyyntikulttuureja jääkauden päättymisen aikoihin noin 8000 eaa..


title: Alaskan varhaiset arktiset kulttuurit

text: Onion Portagen Akmak-kompleksi tuotti mm myöhäispaleoliittisen tyylisiä 2-puolisesti iskettyjä säikeitä kiviteriä ja ottimellisia mikrosäleytimiä.


title: Alaskan varhaiset arktiset kulttuurit

text: Noin 5000 eaa. Aleuteille, Alaskaan ja varsinkin Sewardin niemimaalle oli syntynyt pieniä eristettyjä asutuksia. Noin 2500 eaa. pohjoinen napameri suli osittain jääkauden jäljiltä olevasta jäästä mikä loi edellytyksiä pyyntikulttuurien synnylle. Amerikan paleoarktinen työkalun perinne käsittää muutamia aikaan 9000–6000 eaa. ajoitettuja löytöjä. Tähän perinteeseen liittyy yleensä 2-puolisesti iskettyjä kivityökaluja. Lienee metsästetty biisonia, hevosta ja hirveä. Anangulassa muista poiketen 1-puolinen iskentä, samoin kuin Callagher Flintissä. Arktikselle tyypillistä meririistaa ovat partahylje, norppa ja maitovalas.


title: Alaskan varhaiset arktiset kulttuurit

text:
Noin 5000 eaa. alkoi "eskimokulttuurien vaihe 2" (engl. "Eskimo culture stage II"), jolloin Beringiassa oli monia paikallisia perinteitä. Noin 4000 eaa. Anangulassa ja Ocean Bay ssa harjoitettiin merinisäkkäiden pyyntiä. Sisämaassa Onion Portagessa ja muissa paikoissa oli erilaisia elinkeinon harjoitustapoja paikasta riippuen, tundralla ja metsässä. Sisämaan kulttuuri oli joko paikallisesti paleointiaaneista kehittynyt tai etelän arkaaisista kulttuureista lähtöisin.
Tätä kokonaisuutta kutsutaan nimellä "Pohjoinen arkaainen" "Northern archaic". Pohjoinen arkaainen perinne saattoi olla athabascojen esi-isien luoma, mutta tämä hyvin kiistanalaista.


title: Alaskan varhaiset arktiset kulttuurit

text: Niin sanottu eskimokulttuurien vaihe III (englanniksi "Eskimo Culture Stage III") alkoi kehittyen 2500–1900 eaa. Alaskassa ja Pohjois-Aleuteilla. Näihin aikoihin paleoeskimot syrjäyttivät Arktiksen mahdolliset intiaanit. Vaihe III nosti paleoeskimojen arktisen pientyökalukulttuurin, joka levittäytyi Alaskasta Grönlantiin asti. Aleuteille tämä ehkä alkujaan Itä-Siperiassa alkanut perinne ei levinnyt. Yleensä ei käytetty öljylamppuja, ja oltiin puusta riippuvaisia lämmityksessä. Nämä paleoeskimot pyydystivät sekä maalla että merellä. Joillain seuduilla elettiin puoliksi maanalaisissa taloissa. Mikroteriä kiinnitettiin luuhun tai puuhun. Kulttuuri hajaantui itään levitessään, Kanadan-Grönlannin Independence I erosi eteläisemmistä Esi-Dorsetin ja Sarqaqin kulttuureista. Varhainen paleoeskimojen vaihe kesti joillain alueilla 800 eaa. asti.


title: Alaskan varhaiset arktiset kulttuurit

text: Melko tarkoin 4000 vuoden ikäistä Denbighin kulttuuria on säilynyt kiviesineinä lähinnä Pohjois- ja Itä-Alaskan rannikkoalueilla Kanadan rajalle asti. Kiviteriä käytettiin puusta ja luusta tehtyjen keihäisten ja nuolien pienten kärkiosien lisäksi. Kiviesineet olivat nuolenkärkiä, yksipuolisia teriä, kärkiteriä, kaapimia ja niin kuin Independence I:ssä monia kaivertimen spalls ja mikroteriä. Denbighin kulttuurin kaksipuolisesti työstetyt kiviterät olivat pieniä ja taidokkaasti tehtyjä


title: Alaskan varhaiset arktiset kulttuurit

text: Mikroteriä eli 10 mm:n levyisiä teräviä kivenpaloja käytettiin luultavasti nahan leikkaamiseen tai puun vuolemiseen. Vain taltat olivat suuria kiviesineitä. Denbighin kulttuuri näyttäisi olevan muiden arktisten pienesinekulttuurien edeltäjä. Vanhimmiksi ajoitetut Denbighin kulttuurin löydöt on tehty Brooksin ja Kobukin jokien varsilla. Kulttuuri harrasti sekä meri- että sisämaapyyntiä, siihen liittyy kalastusta ja varsinkin peuranmetsästystä ja 2–3 puoliksi maahan kaivetun "kuoppamajan" ryhmiä. Noin 60 cm syvien kuoppamajojen keskellä oli tulisijat. Alussa kulttuuri oli Kobukin- ja brooksinjoen varsilla Alaskan sisämaassa. Denbighin metsästäjät käyttivät rannikon asumuksia ehkä kesällä, myöhemmin ympäri vuoden, kun meripyynti kehittyi jäätyneisiin vesiin sopiviksi. Itse Denbigh on 4000 v vanha. Ajoitusten mukaan Denbighin kulttuuri olisi levinnyt hyvin nopeasti noin 4800 km 400–500 vuodessa Länsi-Alaskasta Pohjois-Grönlantiin.


title: Alaskan varhaiset arktiset kulttuurit

text: Alaskan Denbighin kulttuuri muuttui vasta noin 2700 vuotta sitten ja taantui, ja painottui sisämaahan. Eskimokulttuurien vaihe VI:n (engl. "Eskimo culture stage VI") aikana paleoeskimot hankkivat enenevässä määrin elatuksensa merinisäkkäiden pyynnistä. Vaihe VI:n vienyt kehitys alkoi 1600 eaa., kun noin 3600 v sitten ilmestyi Chorisin kulttuuri Beringinsalmen seudun pohjoispuolella. Kulttuuri teki suuria lehtimäisiä kiviteriä muttei käyttänyt mikroteriä. Asuinpaikat olivat rannikon kiinteitä taloja, teltoissa harvemmin sisämaassa. Kulttuuri katosi 2700 eaa. Näihin aikoihin Independence II saattoi kehittyä P-Grönlannissa Independence I:sta. Denbighin jälkeen Choris, Norton ja Ipiutak seurasivat toisaan. Aleuteilla ja Beringenmeren saarilla oli omaleimaisia perinteitä.


title: Alaskan varhaiset arktiset kulttuurit

text: Denbighin ja Chorisin kulttuurien kadottua oli 200 vuoden katkos 2700–2500 eaa., ja Alaskaan ilmestyi Nortonin kulttuuri. Kulttuuria luonnehtivat Siperian tyyppiset öljylamput ja koristellut saviastiat. Kiviset astiat ja hiotut liusketyökalut tulivat Etelä-Alaskasta. Kulttuuri oli meripainotteinen, asutuskeskukset suurempia ja pysyvämpiä kuin aiemmin. Kuoppatalot suuria ja syviä, ja niihin kuljettiin tunnelin kautta. Porat olivat yleisiä, näitähän ei ollut idempänä vallitsevassa Dorsetin kulttuurissa.


title: Alaskan varhaiset arktiset kulttuurit

text: Nortonin kulttuurin loppuvaiheessa ilmestyi peuraa metsästänyt, "Nortonista riisuttu" Ipiutakin kulttuuri 0–900 jaa., mm keramiikka, hiotut liuske-esineet, öljylamput, valaanmetsästystyökalut ja tunnelitalot puuttuivat. Hylkeenpyyntiäkin oli, lähinnä peuran varassa mm Point hopessa. Talvisin elettiin sisämaassa, kesäisin oli rannikolla pienten merinisäkkäiden metsästystä. Tehtiin nelikulmaisia taloja, joita oli Point Hopessa 600. Ihmiset olivat shamanistisessa yhteisöissä eriarvoisia. Taide oli skyyttiläis-siperialaista. Vainajille annettiin runsaat hautalahjat. Ipiutakin kulttuuri teki kulttuuri teki Arktiksen ensimmäiset rautatyökalut. Noin 800 Ipiutakin ihmiset siirtyivät pois rannikkoilta pieniin sisämaan leireihin.


title: Alaskan varhaiset arktiset kulttuurit

text: Beringinmeren saarilla asui Ipiutakin kulttuurin aikoihin ja jo ennen Ipiutakia vanhan Beringinmeren valaanpyyntikulttuurin ja Okvikin ihmisiä. vanha valaanpyyntikulttuuri ja Okvik olivat ehkä olivat ehkä eri kulttuureja, ehkä saman kulttuurin erilaisia haaroja. Vanha vaalaanpyyntikulttuuri kesti Cape Crusensternissä vain sata vuotta ilmaantuen ja häviten äkkiä. Sen jälkeen Beringinsalmessa oli vain Nortonin kulttuuri. Aleuttien kulttuuri jatkoi ommillaan, paitsi Kodiakinsaarelle syntyi Kachemakin perinne. Beringinmeren harppuunoissa aaltokaiverruksia, ja kytköksiä Tšuktšien niemimaalle. Myöhemmässä Punukin kulttuurissa jopa satojen asukkaiden kyliä, ja meripyynti siinä vielä tärkeämpi


title: Alaskan varhaiset arktiset kulttuurit

text: Eskimojen edeltäjät proto-inuitit saapuivat Alaskaan ehkä vuoden 500 jaa. tienoilla. Thulen kulttuuri alkoi luultavasti kehittyä Nortonin kulttuurin tyyppisestä edeltäjästä jo 100 eaa. Beringinsalmen tienoilla . Point Barrowin läheltä löydetty Alaskan Pohjoisrannikolla syntynyt 500–800 jaa. vallinnut Birnirkin kulttuuri omaksui Ipiutakin kulttuurin ja Beringinmeren ihmisten kulttuuripiirteitä. Birnirkin kulttuuri nousi Pohjois-Alaskan rannikolle noin 900 jaa., ja tämä muuttui pian Thulen kulttuuriksi . Ipiutakin kulttuuri ja Beringinmeren valaanpyyntikulttuurit sulautuivat noin 800–1000 jaa. esieskimojen Thulen kulttuuriksi. Eskimojen edeltäjät proto-inuitit saapuivat Alaskaan ehkä vuoden 500 jaa. tienoilla. Thulen kulttuuri alkoi luultavasti kehittyä Nortonin kulttuurin tyyppisestä edeltäjästä jo 100 eaa. Beringinsalmen tienoilla.


title: Alaskan varhaiset arktiset kulttuurit

text: Itse Thulen kulttuuri syntyi Alaskan pohjoisrannikon ja lähialueen saaristojen valaanpyyntikulttuurien sulautuessa noin 700–1000 Pohjois-Alaskan rannikoilla. Birnirkin kulttuuri nousi Pohjois-Alaskan rannikolle noin 900 jaa., ja tämä muuttui pian Thulen kulttuuriksi. Varhainen "Thulen kulttuuri" 500–1100 omaksui valaan metsästyksen. Valaanpyynti alkoi nyt 500 vuoden tauon jälkeen. Hyljettä ja mursua pyydettiin myös, kalastettiin, maalla metsästettiin karibua ja linnustettiin. Tätä varhaisvaihetta luonnehtivat harppuunat, keihäät veneet, koristeltu keramiikka, hiotut liuskekivityökalut


Grönlannin varhaiset arktiset kulttuurit syntyivät jo noin 2500-2000 eaa Alaskan paleoskimojen saavuttua sekä pohjoiseen että eteläiseen Grönlantiin. Dorsetin kulttuuri levittäytyi näiden varhaiskulttuurien jälkeen Kanadan pohjoisosista Grönlantiin.


title: Grönlannin varhaiset arktiset kulttuurit

text: Maapallon ilmasto lämpeni 4500 vuotta sitten, ja tämä lämpökausi päättyi 3600 vuotta sitten. Esimerkiksi Hudsoninlahti oli jäätön 4000 vuotta sitten. Näihin aikoihin intiaanit saattoivat vaeltaa pohjoiseen ja uhata varhaiseskimoja eli paleoeskimoja. Toisaalta paleoeskimot saattoivat liikkua helpommin vesitse arktisilla alueilla.


text: Koillis-Grönlannin vuonoon ilmestynyt Independence I on pajujen jäänteiden mukaan 4050-3700 vuotta vanha. Tämä kulttuuri levisi länteen ja etelään Devoninsaarelle, ja idässä ainakin Dovenlahdelle. Tämä todella pohjoinen kulttuuri oli aina 75 leveysasteen pohjoispuolella, eli harvinaisen arktinen. Ihmiset elivät pääosin myskihärän sisämaametsästyksellä. Sisämaametsästys pääelinkeinona oli harvinainen hyvin arktisilla kansoilla. Myös jääkarhua, jänistä ja kettua metsästettiin, sekä linnustettiin muun muassa kiirunaa ja hanhea. Independence I:n käyttämä harppuuna ei ollut kovin hyvä.


text: Arktisten paleoeskimojen varhaisen kulttuurin väitetään levinneen seudulle myskihärän perässä. Läntisin Independence I -kulttuurin löytö on tehty Ellesmeren saarelta Independence I:n kesäasumukset olivat ehkä vain telttoja ja monet leiripaikat tilapäisiä, joissa saatettiin yöpyä yön yli tai asua korkeintaan kuukauden verran. Teltat olivat pohjakaavaltaan soikeita, ja 4 x 3 metrin kokoisessa keskitilassa oli ruokavarasto. Teltasta tarvitsi talvisin poistua ulos vain harvoin. On säilynyt piikivisiä ja obsidiaanisia terätyökaluja ja muun muassa luisia neuloja. Noin 3700 vuotta sitten ilmasto kylmeni, mikä saattoi hävittää Independence I:n.


text: Nykyään ranta on 4-10 metriä paleoeskimojen rantoja matalammalla Nämä paleoeskimot eivät käyttäneet hylkeenihralamppua, rekeä tai kesyä koiraa, jota ei tunnettu saati käytetty vetojuhtana. Tuohon aikaan oli lämmintä ja ajopuita tuli Pohjois-Grönlantiinkin. Pientyökalukulttuuri hävisi, kun 3500-2300 vuotta sitten alkoi kylmä "pienjääkausi". Näihin aikoihin Thulen seuduilla oli Denbighiä muistuttava ryhmä, joka saattoi tulla seudulla Smithin salmen kautta


text: Independence II käytti enemmän luutyökaluja kuin Independencen kulttuuri, mutta ei kaivertimia. Hylkeen metsästys oli entistä tärkeämpää, samoin myskihärän pyynnillä oli yhä merkitystä.


text: Etelä-Grönlantiin syntyi paleoeskimojen Sarqaqin eli Saqqaqin kulttuuri 4200 vuotta sitten. Tämäkin kulttuuri pohjautui vuodenaikojen mukaiseen pyyntiin, kuten lohen kalastukseen ja karibun sekä amerikkalaistyyppisen peuran metsästykseen otollisina vuodenaikoina. Sarqaqin kulttuuria oli muun muassa Angmassalikin kunnassa, Sarqaqissa ja Diskon lahdella. Sen alue ulottui suunnilleen Scoresby Sundista Grönlannin eteläkärkeen.


text: Se muistutti samanaikaisia Pohjois-Grönlannin Independende I:tä ja Alaskan Denbighiä esineistöltään, mutta esineet olivat pienempiä ja paremmin tehtyjä. Harvinaiset harppuunan kärjet muistuttavat Independence I:n kärkiä. Kulttuurin vuolukiviset öljylamput olivat vain sille tyypillisiä, niitä ei ole Independence I:ssä. Rannikolla harjoitettiin hylkeenpyyntiä, sisämaassa peuran metsästystä. Kulttuurin piirissä oli enemmän ihmisiä kuin pohjoisen Independence I:ssä. Veneet olivat kajakkimaisia. Nykyisen näkemyksen mukaan Sarqaqin ihmiset tulivat Alaskasta eri reittiä kuin Pohjois-Grönlannin Independence I:n asukkaat. Qeqertasussukista Diskolahden rannalta on löydetty jousi, nuoli, kapea vene, vanhimmat arktiksesta tunnetut koiran luut, pyydystettyjen lintujen luita ja puisia majoja. DNA-tutkimusten mukaan Saqqaqin kulttuurin loivat aasialaiset, eivät inuitit tai intiaanit. Saqqaqin ihmiset olivat korjakeille, tsuktseille ja nganasaneille sukua. He erosivat aasialaisista noin 5500 vuotta sitten ja olivat ruumiinrakenteeltaan sopeutuneet arktisiin oloihin.


title: Jääkiekon Elitserien-kausi 1991–1992

text: Jääkiekon Elitserien-kausi 1991–1992 oli Ruotsin Elitserienin 17. kausi. Sarjaan osallistui 12 joukkuetta, ja sen voitti Malmö IF. Runkosarjan voittaja oli Färjestads BK ja runkosarjan pistepörssin voitti Håkan Loob. Sarjasta putosi Södertälje SK ja sarjaan nousi Rögle BK.


title: Jääkiekon Elitserien-kausi 1991–1992

text: Sarjassa pelattiin 12 joukkueen kesken 22 ottelun alkusarja, josta kymmenen parasta jatkoi jatkosarjaan. Alkusarjan kaksi viimeistä joutuivat pelaamaan Allsvenskaniin paikastaan Eliterienissä.


title: Anterinjoki

text: Anterinjoki tai Anterijoki () on Tuulomajoen vesistöön kuuluva joki Saariselällä Suomen Lapissa ja Venäjän Murmanskin alueella. Joki saa alkunsa Suomen puolelta Sodankylän kunnan alueelta ja virtaa Talkkunapään pohjoispuolella valtakunnan rajan yli Kuolan piirin Ylä-Tuuloman kunnan alueelle. Anterinjoki laskee Jaurujokeen Juovvoaivin pohjoispuolella. Anterinjokeen laskevat Venäjän puolella muun muassa Addar ja Talkkunapäänoja. Suomen puoleinen osa kuuluu Urho Kekkosen kansallispuiston alueeseen. Vuosina 1920-1944 koko joki kuului Suomelle, jolloin se kuului pääasiassa silloiseen Petsamon kuntaan.


title: Anthology (Michael Jacksonin albumi)

text: Anthology on Michael Jacksonin vuonna 1986 julkaistu kokoelma-albumi. Se sisältää Michael Jacksonin ja The Jackson 5-yhtyeen hittejä sekä harvinaisia ennen julkaisemattomia kappaleita vuodelta 1973. Albumi on julkaistu kahdesti uudelleen; ensimmäisen kerran vuonna 1995 ja toisen kerran vuonna 2008.


title: Tuomittu

text: Tuomittu on suomirockyhtye Raaka-Aineen ensimmäinen EP-levy, joka julkaistiin vuonna 2006. Levyn äänitti ja miksasi Aleksanteri Kuosa Studio Villvoxilla.


title: Babez for Breakfast

text: Babez for Breakfast on hard rock -yhtye Lordin viides studioalbumi, joka julkaistiin 15. syyskuuta 2010. Albumin on tuottanut saksalainen Michael Wagener. Wageneriin päädyttiin, kun yhtyeen etsiessä levy-yhtiön kanssa sopivaa tuottajaa, kaikki suomalaiset tuottajat olivat varattuja ja kitaristi Amen heitti vitsinä saksalaisen tuottajalegendan Wagenerin nimen. Levy-yhtiö otti vitsin tosissaan, ja pyysi Wageneria tuottajaksi. Laulaja Mr. Lordin mukaan yhteistyö uuden tuottajan kanssa toimi paremmin kuin kenenkään aikaisemman.


title: Babez for Breakfast

text: Albumilla vierailevat muun muassa Mark Slaughter (puhe kappaleessa "Granny's Gone Crazy") sekä Kissin entinen soolokitaristi Bruce Kulick (kitarasoolo kappaleessa "Call Off the Wedding).


title: Babez for Breakfast

text: Albumin kansikuvaksi Mr. Lordi maalasi naisen pitelemässä sylissään Lordi-vauvaa, joka on puraissut äitinsä rintaa niin, että se vuotaa verta. Sony Music ei halunnut julkaista levyä kyseisellä kansikuvalla, joten levy-yhtiö sensuroi sitä rajaamalla alkuperäistä maalausta. Rajauksista huolimatta kansi herätti kohua.


title: Babez for Breakfast

text: Albumi debytoi Suomen virallisen listan yhdeksännellä sijalla, ja tippui seuraavalla listaviikollaan sijalle 35.


title: Babez for Breakfast

text: Yhtye aloitti albumin äänitykset Yhdysvalloissa helmikuussa 2010. Kaiken kaikkiaan demoja oli 44 demoa, joista levytettäväksi valittiin 15. Välillä tuottaja Wagener kehotti lyhentelemään kitarariffejä ja biisien lopetuksia, mutta muuten hän ei puuttunut kovinkaan paljon yhtyeen sovituksiin. Jokainen kappale katsottiin omana kokonaisuutena ja yhden kappaleen äänitykseen käytettiin aina 2–3 päivää, joiden aikana Mr. Lordi maalasi myös jokaisesta kappaleesta kuvan, jotka myöhemmin päätyivät albumin kansivihkoon. Äänitysten ajan yhtye ylläpiti studiopäiväkirjaa Twitterissä ja Bloggerissa. Albumin äänitykset päättyivät huhtikuussa.


title: Babez for Breakfast

text: Albumin tyyli poikkeaa suuresti edeltävästä Deadache-albumista. Albumi on edeltäjäänsä roimasti iloisempi ja tyyliltään 1980-lukulaista, erittäin melodista hard rockia.


title: Babez for Breakfast

text: "Amen’s Lament to Ra" -kappale on Amenin akustinen kitarasoolo, ja kappaleessa "Give Your Life For Rock 'n' Roll" kuullaan gospel-kuoroa. Näitä Lordin tuotannossa ei oltu ennen kuultu. Uutuutena levyllä kuullaan myös jousisoitinta.


title: Babez for Breakfast

text: Ensimmäisellä viikolla "Babez for Breakfast" -albumia myytiin tuhat kappaletta Yhdysvalloissa, joissa se pääsi Top new artist album -listan sijalle 43. Top new artist album -lista on niille artisteille ja yhtyeille, jotka eivät ole koskaan päässeet Billboard 200 -listalle sadan parhaan joukkoon.


title: Babez for Breakfast

text: Helmikuussa 2011 The Voice uutisoi, että albumia on myyty Suomessa vain 4 000 kappaletta. Sony Musicin toimitusjohtaja Kimmo Valtanen vahvisti, ettei albumin kotimaanmyynti vastannut odotuksia.


title: Kymin Suunnistajat

text: Kymin Suunnistajat on vuonna 1953 perustettu kotkalainen suunnistusseura. Kymin Suunnistajien tärkeimpiä toimintamuotoja ovat kuntosuunnistusten järjestäminen, suunnistusopetuksen antaminen ja nuorisotoiminta.


title: American Electric Power

text: American Electric Power AEP on yhdysvaltalainen sähköyritys. AEP on Ohiossa ja sillä on 5,2 miljoonaa asiakasta 11 osavaltiossa.


title: American Electric Power

text: American Electric Power on Yhdysvaltojen sähköyrityksistä suurin hiilenkuluttaja ja hiilidioksidin tuottaja. AEP kulutti Yhdysvalloissa energiayrityksistä kolmanneksi eniten varoja kongressin poliittiseen vaikuttamiseen vuonna 2008: 12 miljoonaa dollaria. Vuonna 2007 AEP hävisi suuren oikeustapauksen ilmansuojelulain toistuvista rikkomuksista.


title: Suomen suvun pakanallinen jumalanpalvelus

text: Suomalaisten runojen uskonto on vuonna 1894 Suomalaisen Kirjallisuuden Seuran kustantamana ilmestynyt kirja, joka esittelee säilyneitä tietoja suomensukuisten kansojen muinaisista pyhistä paikoista ja jumalankuvista, noidista ja tietäjistä sekä näiden johtamista uskonnollisista menoista. Kirja pohjautuu Julius Krohnin vuonna 1887 pitämään luentosarjaan ja sen on toimittanut kirjaksi Kaarle Krohn vuonna 1894. Kirja sisältää 62 vanhaa piirtokuvaa ja pohjapiirrosta.


title: Jääkiekon Elitserien-kausi 1992–1993

text: Jääkiekon Elitserien-kausi 1992–1993 oli Ruotsin Elitserienin 18. kausi. Sarjaan osallistui 12 joukkuetta, ja sen voitti Brynäs IF. Runkosarjan ykkönen oli Västerås IK, ja runkosarjan pistepörssin voitti Håkan Loob. AIK putosi sarjasta, ja sinne nousi IF Björklöven.


title: Jääkiekon Elitserien-kausi 1992–1993

text: Hallitsevana mestarina kauteen lähti Malmö IF, ja uutena joukkueena sarjaan oli noussut Rögle BK. Sarjassa pelattiin 12 joukkueen kesken 22 ottelun alkusarja, josta kymmenen parasta jatkoi jatkosarjaan. Alkusarjan kaksi viimeistä joutuivat pelaamaan Allsvenskaniin paikastaan Eliterienissä.


title: Oscar Enckell

text:
Oscar Paul Enckell (2. maaliskuuta 1878 Pietari, Venäjä – 5. marraskuuta 1960 Helsinki) oli suomalainen sotilas ja teollisuusmies, joka oli merkittävän osan urastaan keisarillisen Venäjän armeijassa.
Oscar Enckellin vanhemmat olivat jalkaväenkenraali Carl Enckell ja Heléne Natalia Bronikowsky. Hänen veljensä oli jatkosodan jälkeinen Suomen ulkoministeri Carl Enckell. Oscar Enckell opiskeli upseeriksi Haminan kadettikoulussa. Sen jälkeen hän siirtyi Venäjän palvelukseen ensimmäisen palvelupaikan ollessa Henkikaartin Semenovin rykmentti vuosina 1897–1904. Hän opiskeli 1903 Venäjällä Pietarin yleisesikunnan akatemiassa ja siirtyi sitten Mantsurian armeijan esikuntaan vuosiksi 1904–1905 ja sen jälkeen 13. jalkaväkidivisioonan esikunnan vanhemmaksi adjutantiksi 1906–1907 ja edelleen Pietariin yleisesikuntaan muun muassa tiedustelutoiminnan päälliköksi 1907–1914. Enckell siirtyi ensimmäisen maailmansodan aikaan Venäjän sotilasasiamieheksi Roomaan 1914–1917. Viimeiset tehtävät Venäjälle olivat toiminta Venäjän edustajana Serbian armeijan esikunnassa 1917–1918 ja lopuksi entente-joukkojen erikoistehtävissä Konstantinopolissa ja Kaukasiassa 1918. Venäjän armeijassa Enckell saavutti everstin arvon vuonna 1912.


title: Oscar Enckell

text: Suomeen hän siirtyi maamme itsenäistyessä toimien aluksi Suomen rannikkopuolutustuksen ja myöhemmin yleisesikunnan päällikkönä. Enckellin eroon vuonna 1924 liittyi Suomen sotilaspiirien kiista vallasta. Nuori jääkäriupseeristo painosti Venäjällä palvelleen upseeriston eroamaan. Näin joutui Enckellkin jättämään yleisesikunnan päällikön tehtävät.


title: Oscar Enckell

text: Vuonna 1921 Enckell osallistui ensimmäisenä Suomen edustajana Genevessä käytyihin Ahvenanmaan neutralisointineuvotteluihin. Ennen siirtymistään siviiliin hän osallistui vuonna 1925 Genevessä käytyihin aseiden kauppaa koskevaan kansainväliseen konferenssiin. Suomen armeijassa Enckell saavutti kenraaliluutnantin arvon vuonna 1924.


title: Oscar Enckell

text: Siirtyessään siviilin Enckell toimi ensin Suomen ja Ruotsin puutavarayhdistysten virallisena välitysmiehenä Belgiassa, Ranskassa ja Alankomaissa vuosina 1926–1928. Suomeen palattuaan hän toimi Harlussa Läskelä Oy:n toimitusjohtajana vuosina 1928–1940 eli alueen Neuvostoliitolle luovutukseen asti. Sen jälkeen hän toimi Kymin Oy:n Hallan tehtaan isännöitsijänä sodan aikana ja sodan jälkeen Teollisuuden polttoöljy Oy:n toimitusjohtajana vuosina 1946–1957.


title: Oscar Enckell

text: Sodan aikana Enckell oli marsalkka Mannerheimin erityistehtävissä muun muassa talvisodassa neuvottelijana ulkomailla ja ylipäällikön edustajana ulkomaisten vapaaehtoisten suuntaan. Hän osallistui vielä Moskovan rauhanneuvotteluihin syyskuussa 1944 sotilasasiantuntijana. Presidentti Paasikivi tukeutui Enckellin sotilaalliseen asiantuntemukseen ja ylivertaiseen Venäjän-tuntemukseen myös valmistauduttaessa Pariisin rauhankonferenssiin vuonna 1946 sekä YYA-sopimusneuvottelujen aikana keväällä 1948.


title: Turun Korjaustelakka

text: Turun Korjaustelakka Oy (Turku Repair Yard Ltd) on vuonna 1989 perustettu Naantalin Luonnonmaalla toimiva Pohjois-Euroopan suurin kuivatelakka. Telakka työllistää noin 100 työntekijää ja lisäksi 250–300 alihankkijaa. Telakka korjataan muun muassa autolauttoja ja säiliöaluksia, mutta myös pienempiä kalastus- ja sota-aluksia. Telakan tärkeimmät asiakkaat ovat Viking Line, Tallink, Neste ja Suomen valtion jäänmurtajat. Vuosittain telakalla korjataan 80–100 alusta. Korjausten lisäksi Turun Korjaustelakan toimenkuvaan kuuluu alusten muuttaminen, kuten pidennykset ja maalaukset.


title: Turun Korjaustelakka

text: Telakka pystyy vastaanottamaan laivoja Aframax-luokkaan saakka. Kuivatelakan mitat metreinä ovat: pituus 265, leveys 70 ja syvyys 7,9. Uiva telakka: pituus 101, leveys 21,6 ja syvyys 6. Lisäksi laituria on useita satoja metrejä. Telakalla on useita nostureja, joista suurimpien nostokyky on 150 tonnia, 100 tonnia ja 2 × 30 tonnia.


title: Turun Korjaustelakka

text: Yrityksellä on lisäksi Helsingissä Suomenlinnan telakka, jossa on pienempi kuivatelakka, jonka pituus on 120 metriä, leveys 20 m ja syvyys 5,8 m. Suomenlinnan telakan liikevaihto on noin 1 % verrattuna Naantalin telakkaan. Se on ainoa kuivatelakka Suomessa Hangon itäpuolella. Se korjaa pääasiassa merivoimien ja rajavartiolaitoksen aluksia, mutta myös paikallisia laivoja, hinaajia ja Saimaalla liikennöiviä aluksia. Lisäksi Turun Korjaustelakka omistaa laivojen pintakäsittelyyn erikoistuneen naantalilaisen LTT-Tekniikka Oy:n.


title: Turun Korjaustelakka

text: Turun Korjaustelakka siirtyi virolaisen BLRT Groupin haltuun vuonna 2007.


title: Turun Korjaustelakka

text: Aurajoen rannalla Turussa toiminut Turun Korjaustelakka Oy:n edeltäjä joutui taloudellisiin vaikeuksiin 1980-luvun lopulla silloisen omistajansa Wärtsilän Meriteollisuuden kanssa. Telakka oli toiminut paikalla 1930-luvulta lähtien. Telakan pelastukseksi tuli yrityskauppa, jossa sen toiminta siirtyi toimivan johdon ja muun henkilöstön omistukseen vuonna 1989. Vuonna 1990 yhtiö vuokrasi Luonnonmaan telakka-alueen ja lopulta osti sen itselleen vuonna 1994.


title: Turun Korjaustelakka

text: Vuonna 1998 Turun Korjaustelakalla oli kaksi uivaa telakkaa Kotkassa, yksi Turussa ja Naantalissa, sekä kuivatelakat Naantalissa ja Turussa. Turun uiva telakka Aurajoen suulla toimi vuodesta 1984 vuoteen 1998. Vuosittain sillä oli 30–40 telakointia. Tuolloin toiminta alkoi vähitellen siirtyä kokonaan Naantaliin ja lopulta vuonna 2003 Aurajoen rannalla sijainnut telakka lopetti toimintansa.


title: Turun Korjaustelakka

text: Vuonna 1998 korjaustelakan liikevaihto oli noin 200 miljoonaa markkaa ja henkilöstömäärä 200.


title: Turun Korjaustelakka

text: Turun Korjaustelakka siirtyi virolaisen BLRT Groupin haltuun vuonna 2007. BLRT Group on yksi Baltian maiden suurimmista teollisuusyrityksistä ja omistaa muun muassa telakat Tallinnassa ja Klaipėdassa.


title: Guitar Hero 5

text: Guitar Hero 5 on Activisionin ja Red Octanen julkaisema "Guitar Hero" -pelisarjaan kuuluva musiikkipeli. Peli julkaistiin syyskuussa 2009 PlayStation 2:lle, PlayStation 3:lle, Xbox 360:lle ja Wiille.


title: Guitar Hero 5

text: Kuten "Guitar Hero World Tour", myös "Guitar Hero 5" mahdollistaa pelaamisen koko yhtyeen voimin eli kitaralla, bassolla, rummuilla ja laulaen.


title: Guitar Hero 5

text: "Guitar Hero 5:ssä" on 85 kappaletta 83 artistilta. Pelissä voi pelata Johnny Cashin, Carlos Santanan, Shirley Mansonin, Kurt Cobainin ja Matthew Bellamyn hahmoilla.


title: Guitar Hero 5

text: Peli sai hyvän vastaanoton kriitikoilta, jotka arvostivat peliin tulleita uudistuksia kuten sitä, että peliin voi liittyä uusi soittaja kesken pelin ilman turhia latauksia. Myös uramoodiin sekä moninpeliin tulleita pieniä parannuksia arvostettiin. Pelin soundtrackiä moitittiin liian laajaksi, ja kritiikkiä on herättänyt myös se, että Kurt Cobainin hahmolla voi soittaa minkä tahansa kappaleen. Pelin jatko-osa on "".


title: Guitar Hero 5

text: "Guitar Hero 5" sai hyvän vastaanoton. Seth Schiesel "New York Times"istä kuvaili "Guitar Hero 5":sta "hauskimmaksi" Guitar Hero" peliksi moneen vuoteen" ja "hyvin innostavaksi rock ’n’ roll kokemukseksi". Keza MacDonald Eurogameristä kommentoi että "pelissä ei ole mitään vikaa, koska viime pelien onglemat oli korjattu ja peli toi lisää uudistuksia mukaan. Erik Brudvig IGN:stä kuvaili aloitusvalikon uudistamista "yhdeksi parhaista asioista mitä Neversoft on ikinä tehnyt", vaikka valikot ovat vain pieni osa peliä, niin se vähentää turhautumisia kuten; "World Tour"in ja muiden "Guitar Hero" pelien valikoiden kanssa. Arthur Gies GameSpy:sta totesi että käytöliittymän yksinkertaistaminen oli hyväksi. Chris Watters GameSpotista huomioi uuden "party moden", tervetulleeksi lisäykseksi". Ura moodin parannukset saivat myös suurta kiitosta "Game Informer"in Matt Helgeson totesi että RockFest-mooodit ovat lopulta vain nuottien soittamista oikein.


title: The Best of Michael Jackson

text: The Best of Michael Jackson on Michael Jacksonin toinen kokoelma-albumi. Sitä on myyty maailmanlaajuisesti 2,4 miljoonaa kappaletta.


title: Talkkunapää

text: Talkkunapää ( kyrill. Талккунапя) on 638 metriä korkea tunturi Saariselällä Suomen ja Venäjän rajalla. Suomen puoleinen osa kuuluu Lapin maakunnan Sodankylän ja Savukosken kuntiin ja Venäjän puoleinen osa Murmanskin alueen Ylä-Tuuloman kuntaan. Se kuuluu Urho Kekkosen kansallispuiston alueesen. Vuosina 1920-1944, Petsamon kunnan kuuluessa Suomelle, sijaitsi tunturi kokonaan Suomen alueella. Talkkunapään läheisyydessä ovat Suomen puolella Vongoiva ja Reututunturi sekä Venäjän puolella Halkovaara ja Kjalloaiv. Yhdessä näiden tunturien kanssa Talkkunapää muodostaa vedenjakajan Jauru- ja Anterinjokien välille.


title: Kuninkaallinen merikartasto 1791–1796

text: Kuninkaallinen merikartasto 1791–1796 on karttateos, johon on koottu C. N. af Klerckerin johdolla 1700-luvun lopulla Suomenlahdella tehdyn kartoitustyön tuloksena syntyneet kartat. Karttojen lisäksi teoksessa on esitetty niiden taustatietoa, kuten syntyhistoria ja käytetyt tekniset välineet.


title: Kuninkaallinen merikartasto 1791–1796

text: Kirjan karttojen kattama alue ulottuu silloiselta rajajoelta Kymijoelta Porkkalanniemen länsireunaan, jonne asti kartat ovat täydellisiä. Porkkalanniemeltä Hankoniemelle tehdyt kartat ovat värittämättömiä ja tiedoiltaan vajavaisia, ja Hankoniemeltä edelleen länteen kartat ovat jääneet kesken ja ne ovat eri mittakaavassa, joten niitä ei ole sisällytetty tähän kirjaan. Karttalehdistä lähetettiin aikoinaan niiden valmistuttua yksi kappale kuninkaan kartta-arkistoon ja sieltä 1950-luvulla Ruotsin sota-arkistoon Tukholmaan, ja siksi ne ovat yhä hyväkuntoisia.


title: Kuninkaallinen merikartasto 1791–1796

text: Karttojen olemassaolo oli tiedossa, mutta niiden sijainti oli tietymättömissä parisataa vuotta. Ne löytyivät sattumien kautta Tukholman sota-arkistosta ja päätyivät vihdoin julkaistaviksi tässä kirjassa.


title: Kuninkaallinen merikartasto 1791–1796

text: Kartat on alun perin piirretty ja väritetty käsin. Ne liittyvät laajempaan kokonaisuuteen Kuninkaan kartastoon, jonka laatimisen aloitti Ruotsin kuninkaan Kustaa III:n sotilaallista maastokartoitusta eli rekognosointia suorittava yksikkö. Kuninkaan kartastosta on aiemmin julkaistu eteläisen Suomen sisämaasta tehdyt rekognosointikartat teoksessa "Kuninkaan kartasto Suomesta 1776–1805" (1989), ja jatkona Kuninkaalliselle merikartastolle ilmestyivät vuonna 2010 rekognosointikartoista johdetut saman alueen tiekartat teoksessa "Kuninkaan tiekartasto Suomesta 1790".


title: Kuninkaallinen merikartasto 1791–1796

text: Karttoja tehtiin rauhan aikana ennakoiden tulevia sota-alueita. Koska Suomi oli rajamaa Venäjää vastaan, se oli kartoitustyössä ensi sijalla.


title: Kuninkaallinen merikartasto 1791–1796

text: Jo ennen näiden karttojen tekoon ryhtymistä oli Suomen alueella tehty kriittisimmillä alueilla mittauksia ja kartoitusta, joiden tuloksena syntyneet kartat ovat Ruotsin sota-arkistossa. Sen jälkeen Augustin Ehrensvärd ilmaisi huolestuksensa saaristoväylien tilanteesta. Pääväylät oli kartoitettu, mutta muilla väylillä purjehtiminen oli vaarallista, ja sotilaallisen tilanteen muututtua koko ajan uhkaavammaksi Ehrensvärdin seuraaja Berndt Otto Stackelberg otti asian uudelleen esille. Myös kenraalimajuri Axel Magnus von Arbin ryhtyi ajamaan asiaa, ja hänen näkemystensä pohjalta ruvettiin työtä suunnittelemaan. Myös Ehrensvärdin oppilaana ollut Carl Nathanael af Klercker määrättiin tehtävään, ja hän nousi työn johtajaksi eteläisen yksikön johtajan eversti F. J. Nordencreutzin sairastuttua.


title: Maj-Britt Wikström-Nikander

text: Maj-Britt Wikström-Nikander (s. 21. elokuuta 1949 Helsinki) on suomalainen kirjailija ja sarjakuvataiteilija. Hän on julkaissut yhdeksän kaunokirjallista teosta. Wikström-Nikander on saanut Vihdin kunnan kulttuuristipendin ja SAK:n kulttuuristipendin.


title: Maj-Britt Wikström-Nikander

text: Wikström-Nikander voitti vuonna 2008 Taideseura Lakeuden ja Suomen Kirjallisuusterapiayhdistyksen järjestämän valtakunnallisen sarjakuvakilpailun, jonka aiheena oli pelko.


title: Maj-Britt Wikström-Nikander

text: Wikström-Nikander on asunut vuodesta 1981 Vihdin Nummelassa. Hänellä on kolme lasta. Hän on ollut Vihdin kunnanvaltuuston varajäsen vuosina 1996–1999.


Washingtonin roomalaiskatolinen arkkihiippakunta on roomalaiskatolinen hiippakunta, jonka aluetta ovat Columbian piirikunta, Calvertin, Charlesin, Montgomeryn, Prince Georgen ja St. Maryn piirikunnat Marylandissa. Hiippakunnan alueella sijaitsee Amerikan katolinen yliopisto. Sen tuomiokirkko on Apostoli Matteuksen katedraali Washington D.C:ssä.


title: Belyje Tigry Orenburg

text: Belyje Tigry Orenburg () on venäläinen jääkiekon ammattilaisjoukkue Etelä-Venäjältä Orenburgista, Orenburgin alueelta. Seura pelaa tällä hetkellä maan juniorisarjassa Nuorten jääkiekkoliigassa.


title: Belyje Tigry Orenburg

text: Nykyinen seura perustettiin huhtikuussa 1998 ja se nimettiin Gazpromiksi kunnioituksena kaupungissa 1956–1976 toimineelle joukkueelle, jonka nimi oli sen viimeisellä kaudelle "Gazprom Orenburg".


title: Belyje Tigry Orenburg

text: Kaudeksi 1998–1999 "HK Orenburggazprom-Universitet" liittyi Venäjän kolmannelle sarjatasolle Vtoraja Ligaan. Pelaajat joukkueeseen saatiin yliopistosta, armeijasta ja entisistä veteraanikiekkoilijoista. Vuonna 2003 seura nousi toiselle tasolle Pervaja Ligaan, jolloin toimintaa alettiin kehittää sponsoroiden tuella ammattimaisempaan suuntaan. Kaudeksi 2006–2007 seura vaihtoi nimensä nykyiseksi "Gazprom-OGU Orenburg"iksi ja sijoittui liigassa toiseksi, mikä oikeutti sarjanousuun. Kaudesta 2007–2008 lähtien seura on pelannut ammattilaisjoukkueena toiseksi korkeimmalla sarjatasolla Vysšaja Ligassa.


title: Belyje Tigry Orenburg

text: Kaudeksi 2010–2011 seura haki paikkaa KHL-liigasta, muttei saanut sitä. Seura siirsi toimintansa Venäjän nuorten jääkiekkosarjaan kun ei saanut jatkopaikkaa myöskään Vysšaja Ligassa. Samalla seura vaihtoi nimekseen "Belyje Tigry Orenburg".


title: Akekee

text: Akekee ("Loxops caeruleirostris") on äärimmäisen uhanalaisena Kauain saarella Havaijilla elävä peippoihin kuuluva varpuslintu.


title: Akekee

text: Kooltaan akekee on noin 11 cm. Akekeekoiraan selkä ja siivet ovat väritykseltään oliivinvihreät. Päälaki, rinta, vatsa ja perä ovat väriltään kirkkaan keltaiset. Silmien ympärillä on musta naamio. Naaras muistuttaa ulkonäöltään koirasta, mutta on väriltään hieman vaaleampi ja naaman musta naamio ei ole yhtä laaja kuin koiraalla. Lajin nokka on sinertävä ja nokan kärjet ovat hieman ristikkäin. Ulkonäöltään akekee muistuttaa kauainamakihiä ("Hemignathus kauaiensis") ja anianiauta ("Hemignathus parvus"), mutta eroaa niistä niiden musta alaperän perusteella.


title: Akekee

text: Akekeeta tavataan ainoastaan Kauain saarella Havaijilla. Lajin elinympäristöä ovat kosteat metsät, jotka sijaitsevat 600–1 600 metrin korkeudessa. Lintu selviää myös hieman hakatuissa metsissä, kunhan metsässä kasvaa riittävästi "Metrosideros polymorpha" -puita.


title: Akekee

text: Akekee käyttää ravintonaan pääasiassa hyönteisiä ja hämähäkkejä, mutta voi satunnaisesti ruokailla myös kukkien medellä. Linnut liikkuvat vilkkaasti puiden lehtien lomassa etsimässä ravintoaan. Akekeen nokka on erikoistunut leikkaamaan auki nuppuja ja yhteen kasvaneita lehtikimppuja.


title: Akekee

text: Akekeen pesimäkausi kestää tammikuulta kesäkuulle. Laji rakentaa pesänsä "Metrosideros polymorpha" -puihin.


title: Akekee

text: 1990-luvun puolivälissä akekeekannan kooksi arvioitiin hieman yli 20 000 yksilöä. Lajin elinympäristö on kuitenkin pinentynyt huomattavasti ja vuonna 2007 kannan kooksi arvioitiin 2 500–4 500 yksilöä. Laji on harvinaistunut erityisesti sopivien elinympäristöjen vähenemisen vuoksi. Vähentymistä ovat aiheuttaneet laiduntaminen ja saarelle iskeneet hurrikaanit. Lisäksi vieraiden kasvilajien lisääntyminen metsissä on uhka akekeelle. Sarrelle levinneet pistiäiset ja muurahaiset ovat vähentäneet saaren endeemisten hyönteisten, jotka ovat akekeen ravintoa, määrää. Kanta voi vähetä myös lintuja tappavaa malariaa kantavien hyttysten levittäytyessä yhä korkeammalle saaren metsissä.


title: Mysia

text: Mysia () oli antiikin aikainen alue luoteisessa Vähässä-Aasiassa. Se rajoittui etelässä Lyydiaan, idässä Fryygiaan ja lännessä Propontikseen. Idempänä sijainnut Troas laskettiin joskus kuuluvaksi Mysiaan.


title: Mysia

text: Mysia joutui Lyydian vallan alle kuningas Kroisoksen aikana, ja myöhemmin siitä tuli osa Persian valtakuntaa. Aleksanteri Suuri valloitti alueen ja siitä tuli osa Seleukidien valtakuntaa. Roomalaisten kukistettua Antiokhos III:n vuonna 189 eaa. alue liitettiin Pergamoniin.


title: Sota-arkisto (Ruotsi)

text: Krigsarkivet "(KRA)" eli Ruotsin sota-arkisto oli Ruotsin puolustusministeriön alainen arkistolaitos, joka vuodesta 1995 on ollut Ruotsin valtionarkiston yksikkö.


title: Sota-arkisto (Ruotsi)

text: Sota-arkiston toimitilat ovat Tukholmassa. Arkisto sisältää sotilasasiakirjoja 1500-luvulta alkaen. Oma erityisen laitos siitä syntyi 1805, siinä yhteydessä kun perustettiin Kenttämittauslaitoksen eli Fältmätningskårenin arkisto ja nimitettiin "Kuninkaan sota-arkistoksi". Alussa arkistossa oli vain karttoja ja sota-asiakirjoja vuoden 1805 jälkeiseltä ajalta.


title: Sota-arkisto (Ruotsi)

text: Vuonna 1873 Krigsarkivet yhdistettiin yleisesikunnan sotahistorialliseen osastoon ja siitä muodostettiin sotilasviranomaisten vanhempien asiakirjojen varasto.


title: Sota-arkisto (Ruotsi)

text: Sota-arkistossa on noin 72 000 hyllymetriä asiakirjoja. Yli 40-vuotiaista asiakirjoista suurin osa on julkisia. Sukututkijat voivat käyttää sota-arkistoa entisajan sotilaita tutkiessaan. Sota-arkistossa on huomattava karttakokoelma, jossa on noin 35 000 käsinpiirrettyä karttaa 1600- ja 1700-luvulta ja 1800-luvun alusta. Kokoelma käsittää karttoja ja merikarttoja kaikkialta maailmasta.


title: Pekka Oksala

text: Pekka Ylermi Oksala (6. toukokuuta 1942 Helsinki – 8. kesäkuuta 2016) oli Yleisradion politiikan toimittaja, joka muistetaan etenkin yhdessä Antero Kekkosen ja Leif Salménin kanssa vetämistään television vaalitenteistä. Varsinaiselta koulutukseltaan muusikkosuvusta lähtöisin oleva Oksala oli opettaja. Uransa hän aloitti urheilutoimittajana ja toimitussihteerinä. Oksala selosti myöhemminkin sekä radiossa että televisiossa suunnistusta, muun muassa vuosikymmeniä Jukolan viestin. Hän voitti itsekin poikien viestisuunnistuksen Suomen mestaruuden sarjassa H-18 vuonna 1960. Pekka Oksala selosti televisiolle myös Moskovan olympialaiset.


title: Pekka Oksala

text: Ennen vuosia 1976–1996 kattavaa Yleisradiouraa Oksalan työpaikkoja olivat Keskisuomalainen, Suomenmaa ja Helsingin Sanomat. Vuodesta 1989 vuoteen 1991 toimi myös Suomen Kunnat -lehden päätoimittajana.


title: Pekka Oksala

text: Vuonna 2008 Oksala sai Suunnistussäätiön ensimmäisen Matti Salmenkylä -tunnustuspalkinnon suunnistusurheilun hyväksi tehdystä PR-työstä.


title: Kustaa Aadolfin leivos

text: Kustaa Aadolfin leivos () on ruotsalainen ajankohtaisleivonnainen, joka liittyy vuosittain kuningas Kustaa II Aadolfin kuolinpäivänä 6. marraskuuta 1632 vietettävään muistopäivään.


title: Kustaa Aadolfin leivos

text: Ensimmäisen tätä nimeä kantaneen leivoksen loi vuonna 1909 kondiittori Carl Bräutigam, Göteborgissa sijainneen leipomo Bräutigamsin omistaja, joka halusi kunnioittaa kaupungin perustajan muistoa. Leivoksen pintaa koristava reliefikuva saattaa kuitenkin olla peräisin 1890-luvulta. Kondiittorisuku Arnholt katsoo olevansa kuninkaan päätä esittävän suklaakohokuvan luoja.


title: Kustaa Aadolfin leivos

text:
Perinteisen Kustaa Aadolfin leivoksen tunnistaa pintaa koristavasta Kustaa II Aadolfin korkokuvasta. Koristeen valmistamiseen käytetään yleensä marsipaania tai suklaata.
Leivos on useimmin nelikulmainen, mutta eri leipomoiden tuotteiden muoto, valmistusaineet, työtavat ja koristelu vaihtelevat suuresti. Göteborgissa valmistettiin 16 erilaista leivosta, jotka kaikki oli koristeltu kuninkaan reliefillä.


title: Kustaa Aadolfin leivos

text: Alkuperäisimpänä pidetään suklaalta ja sitruunalta maistuvia Kustaa Aadolfin leivoksia, joissa on sokerikakkupohjien välissä voikreemiä ja kaikki leivosten näkyvät pinnat kuorrutettuja. Vuonna 2003 järjestettiin kuitenkin kilpailu leivoksen uudistamiseksi niin, että valmistuksessa käytettäisiin 1600-luvun valmistusaineita. Voittajaksi valittu leivonnainen muistuttaa muodoltaan kruunua.


title: Kustaa Aadolfin leivos

text: Kustaa Aadolfin leivokset ovat Ruotsissa hyvin suosittuja. Vuonna 1936 valmistettiin yksin Bräutigamin konditoriassa 8 000 Kustaa Aadolfin leivosta yhden päivän aikana. 1950-luvulla niitä voitiin ostaa 43 kaupungissa, ja nykyisin menekin arvellaan olevan kymmeniä tuhansia.


title: Waiting For a Star to Fall

text: Waiting for a Star to Fall on yhdysvaltalaisen pop-duo Boy Meets Girlin läpimurtokappale, joka julkaistiin sen albumilla Reel Life vuonna 1988. Saman vuoden marraskuussa kappale julkaistiin singlenä. Australialainen dance-duo Cabin Crew on julkaissut kappaleesta oman versionsa.


title: Kenny Delmar

text: Kenny Delmar (1910 – 14. heinäkuuta 1984) oli yhdysvaltalainen näyttelijä. Ensiesiintymisensä elokuvissa hän teki jo lapsena D. W. Griffithin elokuvassa "Orpolapset" vuonna 1921. 1930-luvulla hän vakiinnutti asemansa radionäyttelijänä, ja hän näytteli muun muassa kuunnelmasarjassa "The Shadow". Hänellä oli rooli myös Orson Wellesin kuunnelmassa "Maailmojen sota" vuonna 1938. Fred Allen Show'hun hän loi suosituksi tulleen senaattori Beauregard Claghornin hahmon, jota hän esitti myös vuonna 1947 ensi-iltansa saaneessa elokuvassa "It's a Joke, Son!" ja vuonna 1951 Broadway-musikaalissa "Texas, Little Darlin". 1960-luvulla Delmar toimi ääninäyttelijänä mainoksissa ja animaatioelokuvissa.


title: Feikkilehti

text: Feikkilehti on oikeaa sanoma- tai aikakauslehteä parodioiva julkaisu, jonka julkaisijat ovat yleensä kansalaisjärjestöjä tai yhteiskunnallisia aktiiveja. Feikkijulkaisu jäljittelee nimen ja ulkoasun puolesta esikuvaansa, mutta sisältö on tyypillisesti aivan erilaista. Vuosi 2009 on merkinnyt näiden julkaisujen suoranaista läpimurtoa.


title: HMS Duchess (H64)

text: HMS Duchess (viirinumero H64) oli Britannian Kuninkaallisen laivaston D-luokan hävittäjä, joka palveli maailmansotien välillä ja toisen maailmansodan alussa.


title: HMS Duchess (H64)

text: Alus tilattiin 2. helmikuuta 1931 Palmersin telakalta osana vuoden 1930 laivasto-ohjelmaa. Sen valmistuskustannukset olivat 229367 puntaa ilman Amiraliteetin toimittamia ase- ja viestijärjestelmiä.


title: HMS Duchess (H64)

text: "HMS Duchess" palveli Välimeren laivastossa, kunnes se palasi 1934 Chathamin telakalle huoltoon. Aluksen palatessa palvelukseen se määrättiin 8. Hävittäjälaivueeseen Kiinan asemalle, jossa se palveli aina syyskuuhun 1939 saakka. Laivueen nimi oli muuttunut huhtikuussa 1939 21. Hävittäjälaivueeksi.


title: HMS Duchess (H64)

text: "HMS Duchess" purjehti 28. syyskuuta Hong Kongista laivueensa mukana Singaporen, Adenin ja Suezin kautta Maltalle, jonne se saapui 12. lokakuuta. Alus liitettiin Välimeren laivastoon.


title: HMS Duchess (H64)

text: "HMS Duchess" suojasi 6. joulukuuta yhdessä "HMS Daintyn" ja "HMS Delightin" kanssa taistelulaiva "HMS Barhamia" matkalla Gibraltarilta Clydeen. Alus törmäsi 10. joulukuuta "HMS Barhamiin" tiheässä sumussa, jolloin se upposi 124 miehistönjäsenen menettäessä henkensä.


title: HMS Delight (H38)

text: HMS Delight (viirinumero H38) oli Britannian Kuninkaallisen laivaston D-luokan hävittäjä, joka palveli maailmansotien välillä ja toisessa maailmansodassa.


title: HMS Delight (H38)

text: Alus tilattiin Fairfieldin telakalta Govanista osana vuoden 1930 laivasto-ohjelmaa. Sen valmistuskustannukset olivat 229378 puntaa ilman Amiraliteetin toimittamia ase- ja viestijärjestelmiä.


title: HMS Delight (H38)

text: "HMS Delight" suoritti palvelukseen oton jälkeen Mk IX torpedon koeammunnat ennen siirtymistään toukokuussa 1933 Välimeren laivaston 1. Hävittäjälaivueeseen. Alus palveli pari kuukautta Persianlahdella.


title: HMS Delight (H38)

text: "HMS Delight" palasi elokuussa 1934 kotimaahan, jossa se siirrettiin Portsmouthin telakalle huoltoon. Aluksen palatessa palvelukseen se siirrettiin Kiinan aseman 8. Hävittäjälaivueeseen, josta alus siirtyi syyskuussa 1935 Etiopian kriisin vuoksi Adeniin. Alus palasi vuoden 1936 alussa Kiinan asemalle Hong Kongiin. Kiinan asemalla palvellut 8. Hävittäjälaivue nimettiin ennen toisen maailmansodan alkua 21. Hävittäjälaivueeksi.


title: HMS Delight (H38)

text: "HMS Delight" aloitti matkansa 29. elokuuta 1939 Hong Kongista Välimerelle. Alus saapui 15. syyskuuta Adeniin ja se liittyi 19. syyskuuta Välimeren laivastoon Aleksandriassa, mistä se siirrettiin joulukuussa kotimaahan.


title: HMS Delight (H38)

text: "HMS Delight" saapui 30. joulukuuta Portsmouthiin, jossa se siirrettiin telakalle. Alus siirtyi 27. tammikuuta 1940 koeajona Scapa Flowhun, jossa se palvelukseen otettaessa liitettiin 7. helmikuuta Kotilaivastoon.


title: HMS Delight (H38)

text: "HMS Delight" kärsi 8. huhtikuuta partiomatkalla kovan merenkäynnin vuoksi vaurioita ja se siirrettiin 12. huhtikuuta telakalle. Alus palasi palvelukseen, jolloin se määrättiin suojaamaan Norjaan kulkevia saattueita. Alus osallistui 1. toukokuuta Åndalsnäsin ja Molden evakuointien suojaamiseen.


title: HMS Delight (H38)

text: "HMS Delight" evakuoi 31. toukokuuta Bodosta Skotlannin Kaartinrykmentin yhdessä "HMS Echon" kanssa. Alus suojasi 7. kesäkuuta Norjasta palaavaa joukkojenkuljetussaattuetta.


title: HMS Delight (H38)

text: "HMS Delight" siirrettiin 21. kesäkuuta telakalle Rosythiin, mistä palvelukseen palatessaan se purjehti 24. heinäkuuta Englannin kanaalin kautta.


title: HMS Delight (H38)

text: "HMS Delightin" lähtiessä Portlandista 29. heinäkuuta Cherbourgiin sijoitettu saksalainen tutka havaitsi aluksen. Saksan ilmavoimien yksiköt ohjattiin aluksen luokse ja seuranneessa ilmapommituksessa se vaurioitui pahoin (). Aluksen keulakannella syttyi tulipalo ja ammustarvikkeiden räjähdys. Hyökkäyksessä sai surmansa kuusi miehistönjäsentä. Alus upposi seuraavana päivänä Portlandin satama-altaaseen.


title: HMS Decoy (H75)

text: HMS Decoy (viirinumero H75) oli Britannian Kuninkaallisen laivaston D-luokan hävittäjä, joka palveli maailmansotien välillä ja toisen maailmansodan alussa. Alus siirrettiin Kanadan laivastolle 12. huhtikuuta 1943 nimellä "HMCS Kootenay".


title: HMS Decoy (H75)

text: Alus tilattiin 2. helmikuuta 1931 John I. Thornycroftilta Woolstonista osana vuoden 1930 laivasto-ohjelmaa. Aluksen valmistuskustannukset olivat 225236 puntaa ilman Amiraliteetin toimittamia ase- ja viestijärjestelmiä.


title: HMS Decoy (H75)

text: "HMS Decoy" aloitti palveluksensa Välimeren laivastossa, josta se siirrettiin alkuvuodesta 1935 Kauko-Itään ja edelleen Intian valtamerelle.


title: HMS Decoy (H75)

text: "HMS Decoy" siirrettiin syyskuussa 1939 21. Hävittäjälaivueen mukana Välimeren laivastoon. Alus siirrettiin marraskuussa Maltalla telakalle, josta palattuaan se määrättiin Freetowniin. Alus saapui tammikuussa 1940 Freetowniin.


title: HMS Decoy (H75)

text: "HMS Decoy" siirrettiin huhtikuussa 10. Hävittäjälaivueeseen ja se matkasi laivueeseensa Maltalle. Alus suojasi 12. toukokuuta ANZAC-joukkoja kuljettanutta saattuetta US2 Punaisella merellä yhdessä sisaraluksensa "HMS Defenderin" kanssa.


title: HMS Decoy (H75)

text: "HMS Decoy" osallistui 20. kesäkuuta Bardian pommitukseen suojaamalla Ranskan laivaston taistelulaiva "Lorrainea". Alus osallistui 27. kesäkuuta operaatio MA3:een, joka sittemmin peruutettiin.


title: HMS Decoy (H75)

text: "HMS Decoy" piti otti osaa 27. kesäkuuta operaatio MA3:een, mutta operaatio peruutettiin risteilijöiden ammustäydennystarpeen vuoksi. Alus palasi 30. kesäkuuta laivaston mukana Aleksandriaan. Laivasto suoritti operaation lopulta 7. heinäkuuta, jonka aikana otettiin yhteen Italian laivaston kanssa 9. heinäkuuta Calabrian taistelussa.


title: HMS Decoy (H75)

text: "HMS Decoy" suojasi 23. elokuuta risteilijä "HMAS Sydneyä" sen tulittaessa Bomban lentokenttää. Alus otti 30. elokuuta osaa operaatio MB3:n saattueen MS2:n suojaamiseen. Saattue saapui 2.syyskuuta Maltalle, minkä jälkeen suojattiin lentotukialus "HMS Illustriousin" matka Aleksandriaan (operaatio Hats).


title: HMS Decoy (H75)

text: "HMS Decoy" suojasi 3. syyskuuta risteilijöitä "HMS Orion" ja "HMAS Sydney" niiden tulittaessa Scarpantoa. Alus upotti yhdessä "HMS Ilexin" kanssa Italian laivaston MAS537:n toisen torpedoveneen päästessä pakenemaan.


title: HMS Decoy (H75)

text: "HMS Decoy" suojasi 8. lokakuuta operaatio MB6:n saattuetta MF3:n Maltalle ja paluumatkalla saattueen MF4:n Egyptiin. Alus irrotettiin 11. lokakuuta saattueesta hinaamaan miinaan ajanutta "HMS Imperialia".


title: HMS Decoy (H75)

text: "HMS Decoy" suojasi 6. marraskuuta operaatio MBS:n saattuetta MD3 Maltalle. Paluumatkalla alus suojasi 10. marraskuuta saattuetta ME3. Alus joutui 13. marraskuuta Aleksandrian satamassa ilmahyökkäyksen kohteeksi, jolloin siihen osui pommi aiheuttaen pahaa tuhoa. Seuraavana päivänä aluksella suoritettiin tilapäiskorjauksia ja se siirrettiin Maltalle telakalle.


title: HMS Decoy (H75)

text: "HMS Decoy" kärsi 19. tammikuuta 1941 telakalla ollessaan lisävaurioita ilmahyökkäyksessä. Alus palasi palvelukseen 21. helmikuuta, jolloin se suojasi operaatio MC8:n saattueita.


title: HMS Decoy (H75)

text: "HMS Decoy" ja "HMS Hereward" laskivat 25. helmikuuta Commando-osaston maihin Kastelorizolle (operaatio Abstention). Seuraavana päivänä Italian maavoimat valtasivat saaren takaisin hävittäjien ollessa noutamassa lisäjoukkoja. Alukset evakuoivat 28. helmikuuta joukot saarelta.


title: HMS Decoy (H75)

text: "HMS Decoy" suojasi maaliskuussa joukkojenkuljetussaattueen Kreikkaan (operaatio Lustre). Alus suojasi 20. maaliskuuta operaatiossa MC9 saattueen MW6 matkan Egyptistä Maltalle. Se palasi 26. maaliskuuta Aleksandriaan.


title: HMS Decoy (H75)

text: "HMS Decoy" suojasi 18. huhtikuuta laivaston mukana operaatio MD3:ssa "HMS Breconshiren" siirron Maltalle sekä palaavaa saattuetta ME7 Aleksandriaan. Alus osallistui 24.-28. huhtikuuta liittoutuneiden joukkojen evakuointiin Kreikasta (operaatio Demon).


title: HMS Decoy (H75)

text: "HMS Decoy" kuljetti toukokuussa Kreikan kuninkaan Aleksandriaan. Alus osallistui toukokuun lopulla Kreetan taisteluihin, jonka aikana se kärsi 31. toukokuuta vaurioita ilmahyökkäyksissä.


title: HMS Decoy (H75)

text: "HMS Decoy" tuki kesäkuussa Syyrian operaatioita, joiden aikana se pyrki estämään Vichyn Ranskan alueella toimivien hävittäjien operaatiot maihinnousuosastoa vastaan (operaatio Exporter). Operaation päätyttyä alus liitettiin rannikkolaivueeseen tukemaan Tobrukin taistelua. Se kärsi vaurioita 9. heinäkuuta suojatessaan saattuetta Tobrukiin.


title: HMS Decoy (H75)

text: "HMS Decoy" palasi 17. marraskuuta normaaliin laivastopalvelukseen. Alus osallistui 15. joulukuuta operaatio MF1:een, joka kuljetti polttoainetäydennyksen Maltalle.


title: HMS Decoy (H75)

text: "HMS Decoy" oli tammikuun 1942 korjattavana Maltalla telakalla. Alus palasi palvelukseen 8. helmikuuta ja se purjehti 12. helmikuuta Maltalta suojaten saattuetta ME10 (operaatio MF5). Se saapui 16. helmikuuta Aleksandriaan.


title: HMS Decoy (H75)

text: "HMS Decoy" siirrettiin maaliskuussa Itäiseen laivastoon Colomboon ja se liitettiin 31. maaliskuuta 2. Hävittäjälaivueeseen. Alus siirtyi 6. huhtikuuta laivaston mukana Kilindiniin, josta se määrättiin elokuussa palaamaan kotimaahan.


title: HMS Decoy (H75)

text: "HMS Decoy" purjehti syyskuussa Hyväntoivonniemen reittiä Freetowniin, jonne se joutui jäämään saattueiden suojaamiseksi. Alus saapui 29. lokakuuta Greenockiin. Se siirrettiin 3. marraskuuta Palmerin telakalle.


title: HMS Decoy (H75)

text: Telakalla alukselle asennettiin tammi-helmikuussa 1943 tyypin 271 merivalvontatutka, radiopeilausjärjestelmä sukellusveneiden radiolähetysten peilaamista varten ja tyypin 291 ilmavalvontatutka. Aluksen siirto Kanadan laivastolle hyväksyttiin maaliskuussa sen ollessa edelleen telakalla.


title: HMS Decoy (H75)

text: "HMS Decoy" otettiin 12. huhtikuuta palvelukseen Kanadan laivastossa nimellä "HMCS Kootenay".


title: HMS Defender (H07)

text: HMS Defender (viirinumero H07) oli Britannian Kuninkaallisen laivaston D-luokan hävittäjä, joka palveli maailmansotien välillä ja toisen maailmansodan alussa.


title: HMS Defender (H07)

text: Alus tilattiin 2. helmikuuta 1931 Vickers Armstrongin Barrowin telakalta osana vuoden 1930 laivasto-ohjelmaa. Aluksen köli laskettiin telakkanumerolla 674 ja se laskettiin vesille 7. huhtikuuta 1932. Alus valmistui 31. lokakuuta 1932, jolloin sen valmistuskustannukset olivat 223979 puntaa ilman Amiraliteetin toimittamia ase- ja viestijärjestelmiä.


title: HMS Defender (H07)

text: "HMS Defender" liitettiin vuoden 1933 alussa Välimeren laivaston 1. Hävittäjälaivueeseen, josta se palasi Devonportin telakalle huoltoon vuoden 1934 alussa.


title: HMS Defender (H07)

text: "HMS Defender" palasi palvelukseen huhtikuussa 1934 ja marraskuussa alus liitettiin Kiinan aseman 8. Hävittäjälaivueeseen. Kauko-Idässä palvellessa aluksella ilmeni voimansiirto-ongelmia, joita jouduttiin korjaamaan sekä Singaporessa että Hongkongissa. Laivue nimettiin 21. Hävittäjälaivueeksi hieman ennen toisen maailmansodan alkua.


title: HMS Defender (H07)

text: "HMS Defender" liitettiin 19. syyskuuta 1939 Aleksandriassa laivueen mukana Välimeren laivastoon. Laivue suoritti merenkulun valvontaa itäisen Välimeren alueella. Alus määrättiin vuoden lopulla Gibraltarille sukellusveneidentorjuntaan.


title: HMS Defender (H07)

text: "HMS Defender" palveli Gibraltarilla vuoden 1940 alun, kunnes se määrättiin siirtymään Länsi-Afrikan asemalle Freetowniin saattuetehtäviin. Alus saapui 18. helmikuuta Freetowniin, josta se määrättiin huhtikuussa palaamaan Gibraltarille.


title: HMS Defender (H07)

text: "HMS Defender" saapui 23. huhtikuuta Gibraltarille yhdessä risteilijä "HMS Neptunen" kanssa. Alus siirrettiin Aleksandriaan, jossa se liitettiin Välimeren laivaston 10. Hävittäjälaivueeseen. Laivueen tehtävänä oli saattueiden suojaaminen sekä sukellusveneiden torjunta.


title: HMS Defender (H07)

text: Italian julistettua sodan liittoutuneille alus määrättiin merelle 27. kesäkuuta suojaamaan operaatio MA3:n saattueita Maltalta Aleksandriaan. Alus otti 29. kesäkuuta osaa Italian laivaston sukellusveneiden "Argonautan" ja "Uebi Scebelin" upottamisiin. Operaation peruunnuttua se palasi 30. kesäkuuta suojausosaston mukana Aleksandriaan.


title: HMS Defender (H07)

text: "HMS Defender" lähti 7. heinäkuuta merelle operaatiossa MA5, joka oli uusi yritys suojata saattueet pois Maltalta. Alus osallistui 9. heinäkuuta Calabrian taisteluun laivaston osana.


title: HMS Defender (H07)

text: "HMS Defender" otti 6. marraskuuta osaa operaatioon MB8. Alus määrättiin suojaamaan 9. marraskuuta palaavaa saattuetta ME3 (kolme tyhjää kauppalaivaa) yhdessä "HMS Ramilliesin", "HMS Coventryn", "HMS Decoyn" ja "HMAS Vampiren" kanssa. Saattue saapui 14. marraskuuta Port Saidiin, minkä jälkeen suojannut osasto palasi Aleksandriaan.


title: HMS Defender (H07)

text: "HMS Defender" otti 10. marraskuuta osaa operaatioon MB9. Alus oli liitetty Force D:hen, jonka tehtävänä oli olla Maltalle menevän saattueen MW4 lähisuojauksena. Paluumatkalla alus oli 27. marraskuuta todistajana Spartiventon taistelussa. Operaation päätyttyä alus palasi 1. joulukuuta Aleksandriaan.


title: HMS Defender (H07)

text: "HMS Defender" otti 7. tammikuuta osaa operaatio Excessiin suojaten saattuetta MW5J Aleksandriasta Maltalle. Alus saapui 10. tammikuuta saattueen mukana Maltalle, mistä se siirtyi edelleen Gibraltarille. Alus palasi välittömästi kohti itää kohdattuaan saattueen. Saattue joutui Saksan ilmavoimien syöksypommittajien maaliksi.


title: HMS Defender (H07)

text: "HMS Defender" määrättiin suojaamaan Egyptiin palaavia "SS Lanarkshireä" ja "SS Rodiota" (saattue ME6) yhdessä "HMS Calcuttan" kanssa. Saattue joutui 11. tammikuuta voimakkaan ilmahyökkäyksen kohteeksi. Saattue saapui 12. tammikuuta Port Saidiin, mistä suojanneet alukset siirtyivät 16. tammikuuta Aleksandriaan.


title: HMS Defender (H07)

text: "HMS Defender" otettiin 4. helmikuuta Maltalla telakalle, mistä se palasi palvelukseen 19. helmikuuta. Alus liittyi 24. helmikuuta takaisin laivueeseen. Se määrättiin 27. helmikuuta suojaamaan joukkojenkuljetuksia Kreikkaan. Seuraavana päivänä se osallistui Matapanin taisteluun.


title: HMS Defender (H07)

text: "HMS Defender" ja "HMS Hereward" suojasivat 24. huhtikuuta saattuetta GA14 Pireuksesta Aleksandriaan. Seuraavana päivänä alus liitettiin liittoutuneiden Kreikan evakuointiin (operaatio Demon) ja Kreetan puolustamiseen sekä evakuointiin.


title: HMS Defender (H07)

text: "HMS Defender" liitettiin kesäkuussa rannikkolaivueeseen suojaamaan Tobrukin huoltosaattueita. Alus vaurioitui 29. kesäkuuta ilmahyökkäyksessä Tobrukin edustalla. Alus otti vaurioituneen "HMAS Waterhenin" hinaukseen, mutta vaurioitunut alus kaatui 30. kesäkuuta upoten nopeasti ().


title: HMS Defender (H07)

text: "HMS Defender" suojasi 10. heinäkuuta saattuetta Tobrukiin yhdessä "HMAS Vendettan" kanssa. Saattue joutui 11. heinäkuuta ilmahyökkäyksen kohteeksi Sidi Barranin edustalla, jolloin alus kärsi suuria vaurioita pommin räjähdettyä rungon alla. Aluksen runko murtui ja konehuone täyttyi vedellä. "HMAS Vendetta" otti vaurioituneen aluksen hinaukseen ja pääosan miehistöstä kannelleen. Vauriotunut alus piti kuitenkin upottaa. Loppu miehistö siirrettiin "HMAS Vendettaan", minkä jälkeen se torpedoi tuhoon tuomitun aluksen.


title: HMS Daring (H16)

text: HMS Daring (viirinumero H16) oli Britannian kuninkaallisen laivaston D-luokan hävittäjä, joka palveli maailmansotien välillä ja toisen maailmansodan alussa.


title: HMS Daring (H16)

text: Alus tilattiin osana vuoden 1930 laivasto-ohjelmaa John I. Thornycroftin and Companyltä Woolstonista, missä köli laskettiin 18. kesäkuuta 1931. Alus laskettiin vesille 7. huhtikuuta 1932 ja otettiin palvelukseen 25. marraskuuta. Aluksen valmistuskustannukset olivat 225 536 puntaa ilman Amiraliteetin toimittamia ase- ja viestijärjestelmiä.


title: HMS Daring (H16)

text: "HMS Daring" liitettiin palvelukseen otettaessa Välimeren laivaston 1. hävittäjälaivueeseen. Alus palasi palvelukseen huhtikuussa 1934 oltuaan huollossa Sheernessin telakalla. Alus oli syys-lokakuussa Persianlahdella, mihin sisältyi 3. syyskuuta - 24. lokakuuta Sheernessissä tehdyt ulkomaan komennuksen edellyttämät muutokset. Alus siirrettiin joulukuussa 1934 Kiinan asemalle sijoitettuun 8. hävittäjälaivueeseen, jossa se palveli toisen maailmansodan puhkeamiseen saakka.


title: HMS Daring (H16)

text: Alus purjehti 3. syyskuuta 1939 yhdessä sisaralustensa "HMS Duncanin", "HMS Dianan" ja "HMS Daintyn" kanssa Aleksandriaan. Alukset saapuivat 26. syyskuuta Adeniin, jossa ne määrättiin Punaisen meren valvontatehtäviin. Osasto jatkoi matkaansa marraskuussa Maltalle.


title: HMS Daring (H16)

text: "Daring" siirrettiin 25. marraskuuta Maltalla telakalle huoltoon. Alus määrättiin joulukuussa liittymään Kotilaivaston 3. hävittäjälaivueeseen. Se palasi palvelukseen 20. joulukuuta, minkä jälkeen se valmistautui purjehdukseen uuteen palveluspaikkaansa.


title: HMS Daring (H16)

text: Alus lähti 31. joulukuuta Gibraltarilta yhdessä "HMS Scarborough'n" kanssa suojaten moottorivikaista apuristeilijä "HMS Dunnottar Castlea", joka kykeni matkaamaan ainoastaan 9 solmun nopeudella, Belfastiin telakalle korjattavaksi. Alus saapui 7. tammikuuta Clyden laivastotukikohtaan, josta se siirtyi edelleen Portsmouthiin. Se siirrettiin 10. tammikuuta Portsmouthissa telakalle, josta se palasi palvelukseen 25. tammikuuta. Alus siirtyi Irlannin meren kautta Scapa Flow'hun liittyen 10. helmikuuta uuteen laivueeseensa, jonka tehtävänä oli suojata saattueita Norjan ja Britteinsaarten välillä.


title: HMS Daring (H16)

text: Saksan laivaston sukellusvene "U-23" torpedoi 18. helmikuuta 1940 "Daringin" 40 merimailia Pentland Firthistä itään. Alus oli suojaamassa saattuetta HN-12 Bergenistä Methiliin. Osuman seurauksena alus kaatui, jolloin sen miehistöstä pelastui ainoastaan viisitoista ja 157 miehistönjäsentä menehtyi. Sukellusvene "HMS Thistle" poimi merestä viisi pelastuneista.


title: HMS Daring (H16)

text: Aluksen päällikköinä olivat:


title: HMS Diamond (H22)

text: HMS Diamond (viirinumero H22) oli Britannian Kuninkaallisen laivaston D-luokan hävittäjä, joka palveli maailmansotien välillä ja toisen maailmansodan alussa.


title: HMS Diamond (H22)

text: Alus tilattiin 2. helmikuuta 1931 Vickers Armstrongin Barrowin telakalta osana vuoden 1930 laivasto-ohjelmaa. Aluksen köli laskettiin 29. syyskuuta 1931 telakkanumerolla 675. Alus valmistui 3. marraskuuta 1932, jolloin sen valmistuskustannukset olivat 223509 puntaa ilman Amiraliteetin toimittamia ase- ja viestijärjestelmiä.


title: HMS Diamond (H22)

text: "HMS Diamond" liitettiin joulukuussa Välimeren laivaston 1. Hävittäjälaivueeseen, jossa alus palveli vuoden 1934 alun Devonportin telakalle siirtoon saakka. Alus palasi palvelukseen ja se siirrettiin marraskuussa sisaralustensa kanssa Kiinan asemalle 8. Hävittäjälaivueeseen. Laivue nimettiin uudelleen 21. Hävittäjälaivueeksi ennen toisen maailmansodan alkamista.


title: HMS Diamond (H22)

text: "HMS Diamond" siirrettiin 3. syyskuuta 1939 Singaporeen telakalle, joten se ei purjehtinut laivueen mukana Välimerelle. Alus aloitti 4. joulukuuta matkansa Singaporesta Punaisenmeren kautta Maltalle, ja se liittyi 19. joulukuuta laivueeseen.


title: HMS Diamond (H22)

text: "HMS Diamond" määrättiin palaamaan kotimaahan ja se aloitti 8. tammikuuta 1940 matkansa Maltalta. Alus kuitenkin sai uuden määräyksen ja se aloitti 12. tammikuuta matkansa Freetowniin, jonne se saapui 15. tammikuuta. Aluksen tehtävänä oli saattueiden suojaaminen Gibraltarin ja Hyväntoivonniemen välillä.


title: HMS Diamond (H22)

text: "HMS Diamond" määrättiin maaliskuussa palaamaan huollon jälkeen Välimerelle. Alus liittyi huhtikuussa Välimeren laivaston 10. Hävittäjälaivueeseen. Se oli toukokuussa Maltalla huollettavana, minkä jälkeen liittyi laivueeseen.


title: HMS Diamond (H22)

text: "HMS Diamond" joutui 11. kesäkuuta Maltan lähistöllä ilmahyökkäyksen kohteeksi, jolloin alus kärsi lieviä vaurioita.


title: HMS Diamond (H22)

text: "HMS Diamond" osallistui 17. elokuuta 1940 Bardian pommitukseen. Alus tulitti yhdessä hävittäjien "HMAS Stuart", "HMS Ilex" sekä "HMS Junon" kanssa italialaista vesilentokoneiden tukikohtaa Bombassa.


title: HMS Diamond (H22)

text: "HMS Diamond" suojasi 29. elokuuta saattue MF2:ta Aleksandriasta Maltalle yhdessä "HMS Daintyn", "HMS Jervisin" ja "HMS Junon" kanssa. Saattue jouti 31. elokuuta ilmahyökkäyksen kohteeksi, jolloin rahtialus "SS Cornwall" vaurioitui (operaatio Hats). Alus liittyi 3. syyskuuta palaavaan saattueeseen.


title: HMS Diamond (H22)

text: "HMS Diamond" pelasti 26. huhtikuuta 1941 600 uponneelta kauppalaivalta pelastunutta Kreetalta evakuoitua sotilasta.


title: HMS Diamond (H22)

text: "HMS Diamond" osallistui marraskuussa operaatio Collariin, edelleen operaatio MB8:n saattueeseen AN6 ja Operaatio operaatio MB9:ään.


title: HMS Diamond (H22)

text: "HMS Diamond" joutui 27. huhtikuuta Malemen niemen itäpuolella ilmahyökkäyksen kohteeksi, jolloin se upposi vieden mukanaan 148 miehistönjäsentä.


title: Otto Nyberg

text: Otto Gustaf Nyberg (1825–1879) oli suomalainen everstiluutnantti ja maaherra.


title: Otto Nyberg

text: Nyberg syntyi vuonna 1825 tulevan suurperheen esikoisena. Hänen vanhempansa olivat Rautalammilla syntynyt "Ottiliana Anna von Fieandt" ja Svartholmissa syntynyt kamarineuvos "Claes Henrik Nyberg". Nyberg kävi Haminassa Suomen kadettikoulun ja palveli upseerina useissa venäläisissä joukko-osastoissa. Palattuaan Suomeen vuonna 1855 hän eteni merkittäviin asemiin Suomen suuriruhtinaskunnan hallinnossa. Nybergistä tuli Suomen lennätinosaston ensimmäinen päällikkö. Tässä virassaan hän muun muassa pyrki edistämään suomen ja ruotsin kielen asemaa lennätinliikenteessä sekä naisten pääsyä lennätinvirkailijoiksi.


title: Otto Nyberg

text: Vuonna 1873 Nyberg nimitettiin Oulun läänin kuvernööriksi, jona hän ehti olla kuuden vuoden ajan, kuolemaansa saakka. Kuvernöörinä Nyberg kiinnitti huomionsa Oulun vanhan linnan jäännösten rapistumiseen, ja hänen onnistuikin hankkia valtion varoja linnan raunioiden kunnostusta varten. Kunnostustöiden ansiosta Linnansaari alkoi saada nykyistä puistomaista luonnettaan. Edeltäjänsä, maaherra George von Alfthanin (1862–1873) tavoin Nyberg ihaili myös Oulun Hupisaarten kauneutta. Hupisaaret olivat olleet 1860-luvulle saakka melkein luonnontilassa, mutta Alfthan ja Nyberg ryhtyivät kunnostamaan niitä englantilaistyyliseksi puistoalueeksi, jossa vältettiin tiukkoja muotoja ja kankeata pensas- tai nurmisommittelua. Nykyisinkin Oulun Hupisaaret muodostavat yhden Suomen hienoimmista puistoalueista.


title: Hiidenheimo

text: Hiidenheimo on seuraavien henkilöiden sukunimi:


title: Kherington Payne

text: Kherington Payne (s. 26. tammikuuta 1990) on yhdysvaltalainen tanssija ja näyttelijä, joka tuli tunnetuksi "Tanssi jos osaat" -televisiosarjasta. Hän on tanssinut kaksivuotiaasta asti. Hän oli lyhyen aikaa Pussycat Dolls -yhtyeen jäsen.


title: Kherington Payne

text: Payne näyttelee vuonna 2009 ilmestyneessä "Fame"-elokuvassa, joka on uusintaversio 1980-luvun samannimisestä musikaalielokuvasta. Vuonna 2010 hänellä on rooli musikaalissa "Leading Ladies".


title: Herennia Etruscilla

text: Herennia Cupressenia Etruscilla (k. 251–253?) oli roomalainen keisarinna.


title: Herennia Etruscilla

text: Etruscilla oli kotoisin ylhäisestä etruskisuvusta. Noin vuoden 230 paikkeilla hän meni naimisiin Gaius Messius Quintus Deciuksen kanssa. He saivat kaksi poikaa, Herennius Etruscuksen ja Hostilianuksen. Syys- tai lokakuussa 249 Decius nousi keisariksi kukistettuaan vastustajansa Philippus Arabsin. Tämän jälkeen Herennia nimitettiin Augustaksi. Hostilianus jäi äitinsä kanssa Roomaan samalla kun Decius ja Herennius sotivat Balkanilla gootteja ja karpeja vastaan.


title: Herennia Etruscilla

text: Kesäkuussa 251 Decius ja Herennius saivat surmansa Abrittuksen (nykyinen Razgrad Pohjois-Bulgariassa) taistelussa gootteja vastaan. Eloonjääneet sotilaat huusivat Gaius Vibius Trebonianus Galluksen keisariksi. Yllättäen Hostilianusta ei surmattu, vaan hän sai jakaa vallan Galluksen kanssa. Etruscilla sai myös pitää Augustan -arvonimensä. Hostilianus kuitenkin kuoli jo heinäkuussa 251 ehkä kulkutautiin tai Galluksen murhauttamana. Etruscillan kohtalosta ei ole varmaa tietoa, mutta hän luultavasti kuoli Galluksen aikana.


title: In God We Trust

text: In God We Trust () on Yhdysvaltojen virallinen motto. Liittovaltion lisäksi sitä käyttää mottonaan myös Floridan osavaltio. Mottoa käytettiin ensimmäisen kerran vuonna 1864. Yhdysvaltojen virallinen tunnuslause siitä tuli vuonna 1956. Maan lakiin motto on määriltelty lauseella: ”’In God we trust’ is the national motto” (suom. ”’In God we trust’ on kansallinen motto”).


title: In God We Trust

text: Moton hyväksyntä viralliseksi tunnuslauseeksi oli osa Yhdysvaltain kylmän sodan aikaisia toimia erottautua ateistisena valtiona esiintyneestä Neuvostoliitosta.


title: In God We Trust

text: In God We Trust motto on myös Nicaraguassa käytässä muodossa "En Dios Confiamos" espanjankielisenä versiona Nicaraguan córdoban seteleissä.


title: Papurokka

text: Papurokka on perinteinen härkäpavusta valmistettu keitto. Karjalan eteläosissa papurokka oli aikoinaan myös juhlaruokaa, jota tarjoamalla ilmoitettiin pitojen, kuten häiden tai hautajaisten, päättymisestä. Papurokkaan käytetään härkäpapuja, sianlihaa, sipulia, ohrasuurimoita, suolaa ja pippuria. Papurokkaa keitetään makusyistä yleensä vain maatiaishärkäpavusta. Papurokka on yksi Savitaipaleen perinneruoista.


title: Messiah (videopeli)

text: Messiah on kolmannen persoonan ammuntapeli, jonka on kehittänyt Shiny Entertainment ja julkaissut Interplay Entertainment.


title: Messiah (videopeli)

text: Pelaaja ohjaa Bob-nimistä kerubia. Jumala lähetti hänet alun perin puhdistamaan Maan korruptiosta ja synnistä. Bob toteutetti pyynnön ja kukisti muuntogeenisen super-ihmisen. Sen jälkeen hän sai Jumalalta pyynnön palata takaisin, sillä Jumalan mukaan Maassa ei ole enää tilaa Jumalalle, koska ihmiset ovat kajonneet hänen luomiinsa asioihin. Jumalan mielestä ihmiset piti jättää oman onnensa nojaan.


title: Messiah (videopeli)

text: Bob kieltäytyi. Hänen uhmakkuutensa herätti Saatanan huomion, joka seuraa pelissä Bobia ja yrittää johtaa hänet harhaan. Kuten tarinan edetessä käy selväksi, Saatana on korruption takana maapallolla, ja riippuu Bobista, pysäytetäänkö hänet.


title: Messiah (videopeli)

text: Peli sijoittuu kaukaiseen tulevaisuuteen. Ympäristö on humoristisesti kuvattu kyberpunk-tyylinen kaupunki, eli kaupungissa näkyvät huipputekniikka ja alamaailma. Tunnelma on samantyylinen kuin Blade Runner -elokuvassa.


title: Messiah (videopeli)

text: Pelissä on paljon avaraa tilaa sekä vaaka- että pystysuunnassa. Pelaaja Bob voi lentää ympäriinsä korkeissa paikoissa, mutta hänen pienet siipensä voivat kantaa häntä vain rajoitetulle korkeudelle. Tämä edellyttää kiipeämisen ja lentämisen yhdistämistä, joten peliympäristön ominaisuuksilla on paljon vaikutusta pystysuunnassa liikkumiseen ja tutkimiseen.


title: Messiah (videopeli)

text: Kerubi-muodossa Bob on puolustuskyvytön ja hänet on hyvin helppo tappaa. Hän voi kuitenkin ottaa hallintaansa minkä tahansa elämänmuodon hyppäämällä osaksi sen kehoa. Yleisin elämänmuodon tyyppi on ihminen ja Bob viettää paljon aikaa vaihtamalla kehosta toiseen. Muita elämänmuotoja ovat esimerkiksi rotat, kyborgit ja avaruusolennot. Vaikeammilla tasoilla Bob voi ottaa hallintaansa toisen kehon vain, jos kohde ei huomaa häntä, mikä edellyttää Bobilta hiippailua.


title: Messiah (videopeli)

text: Kun Bob pääsee ohjaamaan isäntäkehoa, hän voi toimia ympäristössä ja ei-pelaaja-hahmojen (EPH:t) kanssa käyttäen kytkimiä, aseita tai taistellen aseettomasti. Jotkut kytkimet vaativat tietyn isäntäkehon ollakseen käytettävissä (esim. tutkijaa tarvitsee päästäkseen turvatulle laboratorio-alueelle, tai säteilytyöntekijää, jotta voi käsitellä ydinmateriaalia). Sopivan kehon hankkiminen on pelin peruspulmana. Bob tarvitsee kuitenkin siipiään päästäkseen muuten tavoittamattomiin paikkoihin, tai paikkoihin, jotka ovat liian pieniä isäntäkeholle.


title: Messiah (videopeli)

text: Osassa pelin ääniraidasta on mukana industrial metal-yhtye Fear Factory.


title: Messiah (videopeli)

text: GameSpot antoi pelille arvosanan 6/10 arvostelussaan.


title: Jean-François Clervoy

text: Jean-François Clervoy (s. 19. marraskuuta 1958) on ranskalainen insinööri ja Euroopan avaruusjärjestö ESAn avaruuslentäjä eli spationautti. Hän on osallistunut kolmelle NASAn avaruussukkulalennolle. Clervoy on naimisissa Laurence Boulangerin kanssa. Heillä on kaksi lasta.


title: Jean-François Clervoy

text: Clervoy syntyi Longeville-lès-Metzissä, Ranskassa. Hänen kaksoisveljensä Patrick on sotilaslääkäri. Clervoy valmistui Saint-Cyr Lyceen sotilaskoulusta 1976 ja École polytechniquesta 1983. Myöhemmin hän opiskeli SUPAEROssa ja valittiin EPNERin (Ecole du Personnel Navigant d'Essais et Reception) koelentokouluun Istresissä (eteläisessä Ranskassa), mistä hän valmistui koelentoinsinööriksi 1987. Ranska valitsi hänen vuonna 1985 astronauttikoulutukseen ja hän opiskeli tiiviisti Tähtikaupungissa Venäjällä ennen kuin hänet nimitettiin Euroopan avaruusjärjestön astronauttijoukkoihin vuonna 1992.


title: Jean-François Clervoy

text: Clervoy lensi kolmella avaruussukkulalennolla tehtäväspesialistina: lennolla STS-66 marraskuussa 1994, lennolla STS-84 vuonna 1997 ja lennolla STS-103 vuonna 1999, Hubble-avaruusteleskoopin korjauslennolla.


title: Jean-François Clervoy

text: Clervoy työskentee nykyään Automated Transfer Vehicle -ohjelmassa avaruuslentäjänä. Hän on myös Novespacen puheenjohtaja, eurooppalaisen yrityksen joka tarjoaa painottomuuden tilan lentoja Airbus A300:lla.


title: Asitit (suku)

text: Asitit ("Philepitta") on asittien heimoon kuuluva varpuslintusuku. Asittien sukuun kuuluu BirdLifen mukaan kaksi lajia.


title: Mesitit

text: Mesitit ("Neodrepanis") on asittien heimoon kuuluva varpuslintusuku. Mesittien sukuun kuuluu BirdLifen mukaan kaksi lajia.


title: Dimitri De Fauw

text: Dimitri De Fauw (13. heinäkuuta 1981 Gent – 6. marraskuuta 2009) oli belgialainen maantie- ja ratapyöräilijä. Hän teki itsemurhan 28-vuotiaana kärsittyään masennuksesta vuodesta 2006, jolloin hän oli espanjalaisen Isaac Gálvezin kanssa pyöräilyonnettomuudessa, jossa Gálvez sai surmansa.


title: Dimitri De Fauw

text: De Fauw voitti ratapyöräilyssä Belgian mestaruuden eräajossa 2001, 2002 ja 2003, kilometrin aika-ajossa 2001, 2002 ja 2003, keirin-ajossa 2003, linja-ajossa 2003 ja 2007 sekä omnium-ajossa 2006. Alle 23-vuotiaiden EM-kilpailuissa hän sai linja-ajossa hopeaa 2003 sekä pariajossa pronssia 2001 ja 2003.


title: Dimitri De Fauw

text: De Fauw kilpaili maantiepyöräilyssä ammattilaisena vuosina 2004–2008. Hän edusti ensin kaksi vuotta Quick·Step-tallia, 2006–2007 Chocolade Jacques -joukkuetta ja 2008 Josan - Mercedes Benz Aalst CT -joukkuetta. Hän saavutti muutamia voittoja pienissä ammattilaiskilpailuissa.


title: Kone (täsmennyssivu)

text: Kone tai Koné voi tarkoittaa seuraavia: